title: Kevyt patteristo 11 (jatkosota)

text: Vetäytymisvaiheessa Kevyt Patteristo 11 liitettiin takaisin II Armeijakuntaan kuuluvaan 1. Divisioonaan: 18.6. alkaen 21. Prikaatiin kuuluvan JR33:n patteristoksi ja 3.7. lähtien Osasto Wahreniin, jossa patteristo toimi 2./JR33:n ja Er.P 1:n tykistönä. Kevyt Patteristo 11 osallistui Itä-Karjalassa viivytys- ja torjuntataisteluihin seuraavissa paikoissa: Poventsa, Karhumäki, Juustjärvi, Semsvaara, Vuohtajärvi, Onkamus, Ravanmäki, Varpakylä, Vuontele, Aittojoki ja Ägläjärvi. Viimein Kevyt Patteristo 11 osallistui U-asemassa Tolvajärven torjuntataisteluihin 1.D:n kaistalla liitettynä 16.7. alkaen eversti K. Inkalan johtamaan Rajajääkäriprikaatiin (RajaJPr). Vielä elokuun lopulla patteristo aloitti siirtymisen Ilomantsin itäpuoliselle alueelle 21. Prikaatin kaistalle. 3.9. Kevyt Patteristo 11 oli ampumavalmiina uusissa tuliasemissa. Seuraavana päivänä ilmoitettiin rauhan tulevan voimaan klo 7.


title: Kevyt patteristo 11 (jatkosota)

text:
Arvion mukaan kaikkia ”Kevyt Patteristo 11:n kulkemia teitä ei niiden lukuisuuden vuoksi voi kukaan, koko ajan mukana ollutkaan, muistaa. Sen sodan aikana tukemien joukko- ja taisteluosastojen määrää on tarkalleen vaikea sanoa. Voidaan vaan todeta, että niitä on paljon enemmän kuin saattaa arvatakaan. Kevyt Patteristo 11:n historia monitahoisena ja rikassisältöisenä mahtuisi tuskin yhteen kirjaan.” Seuraavat muutamat Kevyt Patteristo 11 asemasodan aikaiset vapaaehtoiset komennusesimerkit tukevat arviota: Patteriston miehiä oli mukana kaukopartiotoiminnassa sekä lisäksi tulenjohtomiehiä komennettiin (Jääk.K/6.D) partio-, tiedustelu- ja sissitehtäviin Rukajärven suunnan Ontajärven ja Jolmajärven lisäksi Äänisjärvelle. Rukajärven suunnalla Jääk.K/6.D vaihtoi joulukuun 1943 lopulla Osasto Törnin (Jääk.K/1.D) kanssa, jonka jälkeen komppania alistettiin Rajajääkäripataljoona 5:lle (RajaJP 5).
Vihollisuuksien päätyttyä Kevyt Patteristo 11 siirtyi 21.9.1944 Ilajanjärven maaston kautta Kontiovaaraan, jossa patteriston miehet aloittivat tie- ja maataloustyöt lähiseutujen taloissa. Vuosina 1905–1906 syntyneet reserviläiset kotiutettiin 1.10. Komentajan sijainen kapteeni S. Santti kiitti 15.10. kenttäjumalanpalveluksen jälkeen patteristoa sodanaikaisesta palveluksesta ja jakoi samalla kunniamerkit, joita sotapäiväkirjan mukaan oli runsaasti. Aikaisemmin 6.3.1942 oli Mannerheim-ristin ritariksi (No. 101) nimetty patteriston alikersantti P. Paajanen – huomionarvoista on se, että Suomen kenttätykistössä tämä kunnianosoitus myönnettiin tykistökenraali V. P. Nenosen lisäksi vain neljälle tykkimiehelle. Patteriston kaikkien reserviläisten kotiuttaminen alkoi 25.10. ja se päättyi Hämeenlinnassa 14.11.1944. Sen jälkeen sodan aikainen Kevyt Patteristo 11 lakkasi olemasta. Siitä tuli nuorilla miehillä täydennetty Riihimäelle sijoitettu rauhanaikainen 1./KTR4. Kevyt Patteristo 11 oli suorittanut hyökkäys-, asema- ja viivytystaisteluissaan lukuisia menestyksellisiä ampumatehtäviä ja tuottanut viholliselle raskaita tappioita, joita ei laskettu eikä niitä muutenkaan haluttu erityisesti korostaa.


title: Kevyt patteristo 11 (jatkosota)

text: Ennen jatkosotaa 1. Jääkäriprikaatin orgaaniseksi osaksi liitetty Kevyt Patteristo 11 kuuluu joukko-osastojen yhteistoiminnan vuoksi jääkäritykistön perinnejoukkoihin. Suomalaisen jääkäritykistön kantajoukko Kuninkaallisen Preussilaisen Jääkäripataljoona 27:n Haupitsijaos perustettiin 17.3.1916. Tällöin syntyi uudelleen suomalainen tykistö, jonka perinteet olivat olleet katkenneina runsaan vuosisadan ajan, sillä Kuninkaallinen Suomen Tykistörykmentti lakkautettiin Ruotsissa vuonna 1810. Saksan armeijassa jääkäritykistö oli suomalainen erikoisuus, sillä kenttätykistön liittäminen orgaanisesti jääkäripataljoonaan oli ennenkuulumaton ja siksi myös jääkäripukuinen tykistöyksikkö oli ainutlaatuinen ilmiö. Puhekielessä haupitsijaoksesta käytettiin nimitystä ”Jäger-Altillerie” (jääkäritykistö) tai ”Jagende Artilleries” (metsästävä tykistö), ja miehiä kutsuttiin ”tykkijääkäreiksi”. Suomessa 12.3.1918 alkunsa saaneen itsenäisyyden ajan Jääkäritykistörykmentti lakkautettiin joulukuussa 1933, josta alkaen aina talvisotaan saakka jääkäritykistön perinteiden ketju oli katkenneena. Suomalaisen jääkäritykistön jatkosodanaikaisen perinnejakson aloitti Kevyt Patteristo 11 kesäkuun 17. ja 21. päivinä 1941. Perinnejoukkoyhteyden perusteluna on toiminut myös se, että sodan jälkeen Kevyt Patteristo 11:n ja Raskas Patteristo 14:n henkilökunnasta muodostui rauhan ajan Parolannummen Jääkäritykistörykmentti.


title: Kevyt patteristo 11 (jatkosota)

text: Palveluajankohdasta riippuen Kevyt Patteristo 11 palvelleet ovat oikeutettuja kantamaan jatkosodan ajalta Panssaridivisioonan sekä 1. ja 6. Divisioonan muistoristejä.


title: Despacito

text: ”Despacito” () on puertoricolaisen laulajan Luis Fonsin kappale, jolla vierailee Daddy Yankee. Kappale julkaistiin 13. tammikuuta 2017 ensimmäisenä singlenä Luis Fonsin myöhemmin ilmestyvältä albumilta. Espanjankielisestä kappaleesta on julkaistu myös Justin Bieberin osittain englanniksi laulama versio.


title: Despacito

text: ”Despacito” nousi Yhdysvaltojen Billboard Hot 100 -listan ykköseksi toukokuussa 2017 ja piti paikkansa kuudentoista viikon ajan, mikä sivuaa ennätystä Billboardin pitkäaikaisimpana listaykkösenä. Heinäkuussa kappaleesta tuli kaikkien aikojen striimatuin kappale, kun se oli kerännyt puolessa vuodessa 4,6 miljardia soittokertaa suurimmissa musiikin suoratoistopalveluissa. Kappaleen musiikkivideo ilmestyi tammikuussa 2017 ja elokuussa siitä tuli YouTuben katsotuin video kolmella miljardilla katselukerralla, ja nyttemmin video on kerännyt yli viisi miljardia katsojaa.


title: Despacito

text: Kappaleen musiikkivideo julkaistiin YouTubessa 12. tammikuuta 2017. Video keräsi kolmessa kuukaudessa (97 päivässä) miljardi katsomiskertaa, ja se oli Adelen "Hello"-videon jälkeen YouTuben toiseksi nopeiten miljardin katsojan rajan rikkonut musiikkivideo. Kesäkuussa video ylitti kahden miljardin katsojan rajapyykin, mikä oli uusi nopeusennätys. 4. elokuuta 2017 "Despacito" nousi YouTuben kaikkien aikojen katsotuimmaksi videoksi ja ensimmäiseksi kolme miljardia katselukertaa keränneeksi videoksi. 11. lokakuuta 2017 musiikkivideo saavutti neljä miljardia näyttökertaa. Videolla esiintyy muun muassa vuoden 2006 Miss Universum Zuleyka Rivera.


title: Despacito

text: Helmikuussa 2017 ”Despacito” nousi Yhdysvaltojen viralliselle singlelistalle, kun se debytoi Billboard Hot 100 -listan sijalla 88 ja nousi myöhemmin sijalle 44. Huhtikuussa kappaleesta julkaistiin Justin Bieberin remix-versio, jossa Bieber laulaa osan laulusta englanniksi, ja uusi versio nousi toukokuussa listaykköseksi. ”Despacito” oli ensimmäinen pääasiassa espanjankielinen kappale Billboardin listakärjessä yli 20 vuoteen. Edellinen espanjankielinen single kärkipaikalla oli Los del Ríon kappale ”Macarena” vuonna 1996 – tosin tuolloinkin ykkössijaan tarvittiin versio, jossa osa kappaleesta laulettiin englanniksi.


title: Despacito

text: Suomessa kappale debytoi maaliskuussa 2017 Suomen virallisen latauslistan sijalla 10 ja nousi heinäkuussa latauslistan ykköseksi. Justin Bieberin remix-versio sijoittui listaykköseksi sekä latauslistalla että Suomen virallisella singlelistalla.


title: Domark

text: Domark Software oli brittiläinen pelitalo, jonka perustivat Dominic Wheatley ja Mark Strachan.


title: Domark

text: Domark yhdistyi Eidos Technologies, Simis ja Big Red Software -yhtiöiden kanssa muodostaen Eidos Interactiven.


title: Ghostbusters (täsmennyssivu)

text: Ghostbusters voi viitata johonkin seuraavista:


title: Robotron: 2048

text: Robotron: 2084 on Eugene Jarvisin ja Larry DeMarin kehittämä räiskintäpeli. Pelin on julkaissut kolikkopelinä Williams Electronics vuonna .


title: Robotron: 2048

text: Pelaajan tehtävänä on puolustaa viimeisiä ihmisiä kapinoivilta itsetietoisilta roboteilta. Pelaajalla on kolikkopelissä käytössään kaksi joystick-peliohjainta: toisella liikutaan ja toisella valitaan ampumissuunta. Tämä eroaa aiemmista peleistä kuten "Berzerk", joissa ammuttiin nappia painamalla samaan suuntaan kuin minne hahmo osoitti.


title: Robotron: 2048

text: Kahden joystickin käyttöä kutsutaan nykyisin "twin-stick shooter" -lajityypiksi.


title: Robotron: 2048

text: Pelimekaniikka yhdistää keskenään ristiriitaisia tavoitteita: vihollisilta pakeneminen, vihollisten ampuminen sekä ihmisien pelastaminen. Pelaajan on pelin aikana toistuvasti arvioitava uudelleen paras ratkaisu kuhunkin tilanteeseen sopivaksi.


title: Robotron: 2048

text: Pelistä on julkaistu käännöksiä myös useille muille alustoille.


title: Kieleke

text: Kieleke (lat. "ligula") on erityisesti heinäkasveilla tavattava pienikokoinen, usein kalvomainen rakenne lehtilavan ja lehtitupen yhtymäkohdassa eli kohdassa, jossa lehti yleensä erkanee varresta. Kielekkeen koko ja ulkonäkö vaihtelevat lajeittain ja se voi olla yksi lajin tuntomerkeistä lajinmäärityksessä. Joillakin heinäkasveilla kieleke voi puuttua kokonaan tai kielekkeen paikalla voi olla karvarivi, kuten esimerkiksi siniheinällä ("Molinia caerulea").


title: Kieleke

text: Kielekerakenne löytyy myös joiltakin sanikkaisilla.


title: HMAS Barcoo

text: HMS Barcoo (viirinumerot K375, F375 ja A245) oli Australian kuninkaallisen laivaston vuonna 1943 palvelukseenotettu River-luokan fregatti, joka palveli toisen maailmansodan lopulla.


title: HMAS Barcoo

text: Alus tilattiin 16. elokuuta 1941 Cockatoo Docks and Engineering Companyltä Sydneystä ja sen köli laskettiin 21. lokakuuta 1942. Alus laskettiin vesille 26. elokuuta 1943 kumminaan ulkomaankauppa- ja tulliministeri Keanen puoliso ja se otettiin palvelukseen 17. tammikuuta 1944 ensimmäisenä päällikkönään komentajakapteeni Alan J. Travis.


title: HMAS Barcoo

text: Koeajojen ja miehistön koulutusjakson jälkeen alus siirrettiin maaliskuun puolivälissä Uuden-Guinean alueelle, missä se oli ensimmäiset palvelusviikkonsa suojaten saattueita. Alkuvuodesta 1944 "HMAS Kapuntan" kanssa alus tulitti japanilaisjoukkojen asemia Kar Kar saarella ja Banabu Harbourissa Uuden-Guinean itäosissa. Kesä-, heinä- ja elokuussa alus oli pääosin saattuetehtävissä ja kuljettamassa joukkoja. Alus pelasti 28. elokuuta kaksi amerikkalaista Thunderbolt lentäjää merestä ollessaan matkalla Langemakille.


title: HMAS Barcoo

text: Syyskuussa saatettuaan kuljetusalus "Katoomban" Darwiniin alus lähti Sydneyyn huollettavaksi. Se oli palveluksensa alussa ajanut jo 30 000 merimailia. Telakalta vapauduttuaan alus palasi Uuden-Guinean vesille 19. lokakuuta. Marraskuussa "Barcoo", "HMAS Vendetta" ja "HMAS Swan" tukivat maajoukkoja Uuden-Britannian alueella. Tukitoimet olivat pääasiassa ammuntoja Wide Bayn alueella. Operaatiosta vapauduttuaan alus suojasi saattueita ja valvoi merialuetta Uuden-Guinean rannikolla. Alus palasi Australiaan tammikuun lopulla 1945.


title: HMAS Barcoo

text: Alus palasi Uuden-Guinean alueelle 27. maaliskuuta. Huhtikuussa alus siirtyi Morotaille, missä se liitettiin TF78.1 alaisuuteen Borneon operaatioita varten. Ensimmäinen Borneon alueen maihinnousu Tarakaniin tehtiin 1. toukokuuta, jolloin "Barcoo" oli maihinnousuosaston komentoaluksena (). Kesäkuussa alus osallistui Bruneinlahden operaatioihin ja heinäkuussa se suojasi saattueita Morotaille sekä oli muuten tukena Borneolla kuten tulittaen japanilaisten asemia Borneon itärannikolla. Alus ampui viimeisen kerran sotatoimissa, kun se tulitti Borneolla Soengaipatenin kylää 3. elokuuta.


title: HMAS Barcoo

text: Sotatoimien päätyttyä 15. elokuuta alus oli matkannut 72 000 merimailia. Helmikuuhun 1946 alus kuljetti Australian maavoimien sotilaita ja liittoutuneiden sotavankeja sekä osallistui japanilaisten hallussa olleiden alueiden hallinnon palauttamiseen Australian pohjoispuolella.


title: HMAS Barcoo

text: Oltuaan Williamstownin laivastontelakalla Melbournessa huollettavana ja modernisoitavana alus palasi palvelukseen tutkimusaluksena elokuussa 1946. Seuranneiden kahden vuoden ja kahdeksan kuukauden aikana alus oli lähes jatkuvasti tutkimustehtävissä Australian ja Uuden-Guinean vesillä. Näissä tehtävissä alus matkasi noin 54 000 merimailia. Tutkimustehtävät olivat vaarallisia ja alus ajautui Glenelgin edustalla maihin kovassa myrskyssä 11. huhtikuuta 1948. Alus oli karilla reilun viikon, kun sitä yritettiin irrottaa. Lopulta alus saatiin irti ja se hinattiin Port Adelaideen.


title: HMAS Barcoo

text: Toukokuussa 1949 alus siirrettiin Sydneyssä reserviin ennen kuin se palautettiin koululaivana palvelukseen maaliskuussa 1951. Koulutus keskittyi sukellusveneidentorjuntaan. Heinäkuussa 1952 alus teki pitkän tutkimusmatkan Australian ympäri, kunnes se palasi Sydneyyn huhtikuussa 1956. Alus poistettiin palveluksesta 25. syyskuuta, jolloin se oli matkannut yli 100 000 merimailia vuoden 1951 palvelukseen paluunsa jälkeen.


title: HMAS Barcoo

text: Alus palautettiin 7. joulukuuta 1959 palvelukseen tutkimusaluksena päällikkönään komentajakapteeni Hugh W. C. Dillon. Alus teki hudrografisia mittauksia Lord Howella, Coffs Harbourissa, Portlandissa, Port Lincolnissa, Montaguella, Granitella ja Länsi-Australian rannikkovesillä aina 21. helmikuuta 1964 asti. Alus matkasi viimeisen palvelusjaksonsa aikana vielä 103 778 merimailia mikä kasvatti kokonaismatkan 342 579 merimailiin. Palveluksesta poiston jälkeen alus sijoitettiin reserviin ja lopulta se myytiin romutettavaksi 15. helmikuuta 1972 N. W. Kennedy Limitedille Vancouveriin Kanadaan. Kuukautta myöhemmin alus lähti Sydneystä hinattuna kohti Hong Kongia. Alus romutettiin lopulta Taiwanilla.


title: Pystykattara

text: Pystykattara ("Bromopsis erecta", syn. "Bromus erectus") on rönsykattaroihin ("Bromopsis") kuuluva kasvilaji. Se on monivuotinen ja korkeakasvuinen heinäkasvi, joka voi kasvaa noin metrin korkuiseksi asti. Pystykattara kasvaa melko tiiviinä mättäinä ja sillä ei ole rönsyjä. Sen lehdet ovat vaaleanvihreät, harvakarvaiset ja noin 5 mm leveät. Lehtitupet ovat pitkäkarvaisia tai joskus yläosastaan kaljuja. Kieleke on lyhyt.


title: Pystykattara

text: Pystykattaran kukinto on noin 10 cm pitkä, melko tiivis röyhy. Tähkylät ovat suuria, noin 3 cm pitkiä, ja niissä on neljästä yhdeksään kukkaa. Ulkokale on yksisuoninen ja sisäkale kolmisuoninen. Ulkohelpeissä on pitkä vihne, joka on kuitenkin ulkohelvettä lyhyempi. Pystykattara kukkii kesä–heinäkuussa.


title: Pystykattara

text: Pystykattaran voi erottaa muista kattaroista suuren kokonsa, kohtuullisen tiiviin röyhynsä sekä pitkien, mutta ulkohelpeitä lyhyempien vihneittensä perusteella. Pystykattara on harvinainen, mutta kasvupaikoillaan se voi esiintyä hyvinkin runsaana. Pystykattara on keskieurooppalainen laji, ja siitä on Suomesta vain muutamia tuoreita havaintoja eteläisestä Suomesta. Yli 50 vuotta vanhoja havaintoja on useampia, lähinnä rannikkoseuduilta ja paikoitellen sisämaasta.


title: Digital Game Museum

text: Digital Game Museum on Yhdysvalloissa Kaliforniassa sijaitseva videopelien museo. Museon tavoitteena on säilöä, esittää ja tutkia digitaalisten pelien kehitystä ja historiaa sekä tutkia vaikutusta yksilöihin ja yhteiskuntaan.


title: Digital Game Museum

text: Museon toiminta kattaa digitaaliset ja elektroniset pelit.


title: HMAS Barwon

text: HMS Barwon (viirinumero K406) oli Australian kuninkaallisen laivaston vuonna 1945 palvelukseenotettu River-luokan fregatti.


title: HMAS Barwon

text: Alus tilattiin 16. elokuuta 1941 Cockatoo Docks and Engineering Companyltä Sydneystä ja sen köli laskettiin 31. toukokuuta 1943. Alus laskettiin vesille 3. elokuuta 1944 kumminaan kauppa- ja maatalousministeri Scullyn puoliso ja se otettiin palvelukseen 10. joulukuuta 1945 ensimmäisenä päällikkönään komentajakapteeni Algernon G. Rose..


title: HMAS Barwon

text: Miehistön koulutuksen päätyttyä alus lähti Sydneystä 14. helmikuuta 1946 palvelukseen Australian pohjoispuoliselle merialueelle. Vierailtuaan Darwinissa alus jatkoi matkaansa Filippiineille, mistä se palasi Darwiniin. Aluksella oli erilaisia tehtäviä kuten käytöstä poistettujen ammusten hävittäminen ja rannikkoalueen loistojen tarkistaminen. Alus myös kuljetti sotarikostuomioistuimen jäseniä Koepangiin Timorille sekä takaisin Darwiniin.


title: HMAS Barwon

text: Alus siirrettiin 1. heinäkuuta Sydneyssä telakalle, mistä se vapautui 29. elokuuta. Palvelukseen palattuaan alus siirtyi Uuteen-Guineaan, missä se tarkasti ja kunnosti merenkulun loistoja sekä tarkasti alueen pommi, miina ja ammusvarastoja. Alus palasi 20. tammikuuta 1947 Melbourneen, mikä samalla päätti sen avomeripalveluksen.


title: HMAS Barwon

text: Alus siirrettiin 31. maaliskuuta reserviin ja se myytiin romutettavaksi H. C. Sleighille Mitsubishi Australia Pty Limitedille. Alus myytiin edelleen japanilaiselle Amakasu Sangyo Kisen Company Limitedille.


title: Machine Gun Kelly

text: George Kelly Barnes (18. heinäkuuta 1895 – 18. heinäkuuta 1954), joka tunnettiin paremmin nimeltä Machine Gun Kelly, oli yhdysvaltalainen rikollinen Memphisistä, Tennesseestä kieltolain aikana. Hän kävi Central High Schoolia Memphisissä. Machine Gun Kellyn lempinimi tuli hänen lempiaseestaan Thompson-konepistoolista. Hänen tunnetuin rikoksensa oli öljypohatan ja liikemiehen Charles F. Urschelin kidnappaus heinäkuussa 1933, josta hän sai rikollisryhmänsä kanssa 200 000 dollaria lunnasrahoja. Kelly pidätettiin Memphisissä, Tennesseessä 26. syyskuuta 1933. Hän kuoli 59-vuotissyntymäpäivänään 18. heinäkuuta 1954.


title: Khendjer

text: Userkare Khendjer oli muinaisen egyptin 13. dynastian aikainen hallitsija Egyptin toisen välikauden aikana. Khendjer hallitsi Memfisistä käsin neljän vuoden, kolmen kuukauden ja viiden päivän ajan vuodesta 1764 BC vuoteen 1759 BC asti tai vuodesta 1718 BC vuoteen 1712 BC asti. Khendjerille on rakennettu pieni pyramidi Saqqaraan. Khendjerin edeltäjänä pidetään Wegafia tai Khaankhre Sobekhotepiä. Khendjerin seuraaja oli Imyremeshaw.


title: Brittiläinen Itä-Afrikka

text: Brittiläinen Itä-Afrikka (virallisesti Itä-Afrikan protektoraatti, ) oli osa brittiläistä imperiumia Afrikassa vuodesta 1895 vuoteen 1920. Se käsitti suunnilleen nykypäivän Kenian alueen, eli noin 639 209 neliökilometriä. Vaikka protektoraatti olikin osa Sansibarin sulttaanin dominioita, oli alue silti Britannian hallitsemana. Brittiläinen Itä-Afrikka oli protektoraattina vuoteen 1920 asti, jolloin siitä tuli Kenian siirtomaa, jonka 16 kilometrin levyisestä rannikkokaistaleesta tuli Kenian protektoraatti.


title: Salibandyn Suomen Cup (naiset)

text: TEHO Sport Suomen Cup on cup-järjestelmänä pelattava valtakunnallinen salibandykilpailu, johon voivat osallistua suomalaiset salibandyjoukkueet sarjatasosta riippumatta. Naisten Cupin finaalin voittajajoukkue saa palkinnoksi 5 000 € ja häviäjä 2 000 €.


title: Salibandyn Suomen Cup (naiset)

text: Kaudella 2017-2018 TEHO Sport Suomen Cupissa pelataan 4 kierrosta, jonka jälkeen pelataan finaalit. Ensimmäiset kaksi kierrosta pelataan turnausmuotoisesti.


title: Salibandyn Suomen Cup (naiset)

text: Kierrokset 1.-2.


title: Salibandyn Suomen Cup (naiset)

text:
II-IV -divisioonien joukkueet aloittavat Cupin 1. kierrokselta ja osa I divisioonan joukkueista 2. kierrokselta. Molemmilla kierroksilla joukkueet jaetaan neljän joukkueen lohkoihin. (Poikkeuksena
lohko A, joka pelataan viiden joukkueen yksinkertaisena sarjana.) Lohko jaetaan kahteen pariin. Otteluparien voittajat kohtaavat finaalissa ja häviäjät pelaavat ns. toisesta mahdollisuudesta. Finaalin voittaja jatkaa seuraavalle kierrokselle. Finaalin häviäjä ja alakaavion otteluparin voittaja pelaavat ottelun, jonka voittaja selviää seraavalle kierrokselle.


title: Salibandyn Suomen Cup (naiset)

text: Kierrokset 3.-4.


title: Salibandyn Suomen Cup (naiset)

text: 3. kierroksella (puolivälierissä) mukaan tulevat liigajoukkueet ja loput I divisioonan joukkueista. Puolivälierien voittajat 4. kierrokselle (välieriin). Välierien voittajat kohtaavat finaalissa. Pronssiottelua ei pelata.


title: Salibandyn Suomen Cup (naiset)

text: Finaalit


title: Salibandyn Suomen Cup (naiset)

text: 5. kierroksen otteluparien (välierien) voittajat kohtaavat Suomen Cupin finaalissa. Lisäksi pisimmälle edenneet I-IV -divisioonien joukkueet kohtaavat pikkufinaalissa (voittosumma 750 €). Finaalit pelataan samana päivänä samalla paikkakunnalla miesten finaalien kanssa.


title: Salibandyn Suomen Cup (naiset)

text: Cupissa on mukana kaudella 2018-19 29 joukkuetta. Kymmenestä liigajoukkueesta kahdeksan osallistuu.


title: NK Olimpija Ljubljana (2005)

text: Nogometni Klub Olimpija Ljubljana on jalkapalloseura Ljubljanan kaupungista. Seura pelaa maansa korkeimmalla sarjatasolla Slovenian jalkapalloliigassa. Maansa mestaruuden se on voittanut kertaalleen. Tämä tapahtui kaudella 2015–2016. Seura on perustettu vuonna 2005 nimellä NK Bežigrad.


title: NK Olimpija Ljubljana (1945)

text: Nogometni Klub Olimpija Ljubljana oli jalkapalloseura Ljubljanan kaupungista. Seura perustettiin vuonna 1945 ja lakkautettiin vuonna 2004. Lakkautuksen syynä oli suuret velat.. Maansa mestaruuden seura voitti neljästi: 1991–92, 1992–93, 1993–94 ja 1994–965.


title: Olimpija Ljubljana

text: Olimpija Ljubljana voi tarkoittaa seuraavia slovenialaisia urheiluseuroja:


title: HMAS Burdekin

text: HMS Burdekin (viirinumero K376) oli Australian kuninkaallisen laivaston vuonna 1944 palvelukseenotettu River-luokan fregatti, joka palveli toisen maailmansodan lopulla.


title: HMAS Burdekin

text: Alus tilattiin 16. elokuuta 1941 Walkers Limitediltä ja sen köli laskettiin 17. tammikuuta 1942. Alus laskettiin vesille 30. kesäkuuta 1943 kumminaan sisäasiainministeri Collinsin tytär ja se otettiin palvelukseen 17. tammikuuta 1944 ensimmäisenä päällikkönään komentajakapteeni Thomas S. Marchington.


title: HMAS Burdekin

text: Koeajojen ja miehistön koulutusjakson jälkeen alus siirrettiin lokakuun puolivälissä Uuden-Guinean alueelle, missä se suojasi saattueita, torjui sukellusveneiden aiheuttamaa uhkaa ja kaiken kaikkiaan mahdollisti liittoutuneiden etenemisen edellyttämät kuljetukset sotatoimialueelle.


title: HMAS Burdekin

text: Alus tulitti 19. marraskuuta Halmaherasin pohjoiskärkeä ja se osallistui toistuvasti saattueiden suojaamiseen Uuden-Guinean ja Filippiinien välillä Yhdysvaltain joukkojen noustua maihin Filippiineillä. Toukokuussa 1945 alus tuki Australian joukkojen maihinnousua Tarakaniin Borneolla ja valvoi Borneon ja Celebesin merialueita. Oltuaan saattuetehtävissä Morotailla alus palasi Sydneyyn huollettavaksi.


title: HMAS Burdekin

text: Sotatoimien päätyttyä elokuussa alus oli eräs Ambonin japanilaisjoukkoihin yhteyttä luomassa olleita aluksia. Australian 7. divisioonan komentaja kenraalimajuri E. J. Milford vastaanotti Alankomaiden Borneon japanilaisjoukkojen komentajan vara-amiraali Mitchishi Kamadan antautumisen 8. syyskuuta "Burdekin" kannella. Seremonian päätyttyä alus nosti ankkurin ja se lähti Balikpapaniin "HMAS Gascoynen" kanssa.


title: HMAS Burdekin

text: Alukset tukivat Borneon ja Macassirin maihinnousuja sekä vapautettujen sotavankien kuljetuksia. "Burdekin" palasi 5. tammikuuta 1946 Sydneyyn, mistä se jatkoi matkaansa Melbourneen 20. maaliskuuta. Alus saapui kaksi päivää myöhemmin Melbourneen, missä se siirrettiin reserviin 18. huhtikuuta. Alus makasi ankkurissa Cono Bayssä Geelongilla, kunnes se hinattiin vuonna 1956 Sydneyyn.


title: HMAS Burdekin

text: Alus sijoitettiin 9. marraskuuta 1960 poistolistalle ja se myytiin 21. syyskuuta 1961 Tolo Mining and Smelting Companylle Hong Kongiin yhdessä kolmen muun aluksen kanssa. Alusten kokonaishinta oli 54 000 puntaa. Mitsubishi rahoitti alusten oston käyttäen australialaista agenttiaan H. C. Sleighiä. Alus lähti hinattuna joulukuussa 1961 kohti Japania.


title: Washukanni

text: Washukanni tai Waŝŝukanni oli Hurrien pääkaupunki noin vuodesta 1500 eaa. 1300 eaa. vuosisadalle saakka. Sen tarkkaa sijaintia ei tiedetä.


title: Washukanni

text: Heetit ryöstivät kaupungin Suppiluima ensimmäisen ensimmäisenä hallintavuotena. Myös assyyrialaiset ryöstivät kaupungin Adad-Nirari ensimmäisen hallitessa 1290 eaa. tienoilla.


title: Äänityyppi

text: Äänityyppi tarkoittaa ihmisen lauluäänelle määriteltyä tietyt ominaisuudet täyttävää tyyppiä. Ihmisten äänet vaihtelevat äänihuulten pituuden ja niiden massan mukaisesti. Lisäksi ihmisen ainutlaatuinen ääntöväylä muokkaa äänen sointiväriä.


title: Äänityyppi

text: Ennen murrosiässä koettavaa äänenmurrosta tyttöjen ja poikien äänet muistuttavat toisiaan ja ovat sopraano- tai alttoääniä. Miesten äänityypit tenori, baritoni ja basso tulevat mahdollisiksi murrosiän myötä, kun ääni putoaa noin oktaavilla. Tyttöjen ääni madaltuu murrosiässä vain hieman.


title: Äänityyppi

text: Äänityypin määrityksessä käytetään useita tekijöitä. Näitä ovat ääniala, äänen raskaus, tessitura eli mukavuus- ja vahvuusalue äänialan sisällä, äänen sointiväri ja äänirekisterien siirtymäkohdat (passaggio). Äänityypin määrityksessä käytettäviä vihjeitä ovat lisäksi henkilön fyysiset ominaisuudet ja puheääni. Äänityypit jaetaan sukupuolen mukaan naisten ja miesten äänityyppeihin.


title: Äänityyppi

text: Raskaudeltaan kevyt ja sointiväriltään kirkas ääni kertoo korkeammasta äänityypistä; vastaavasti raskas ja sointiväriltään tumma ääni kertoo matalammasta äänityypistä. Korkeammat äänityypit ovat ketterämpiä ja kykenevät koloratuuriin, siinä missä matalammat äänityypit eivät ole yhtä taipuisia. Matalampi äänityyppi tuottaa pohjimmiltaan suuremman volyymin (desibeleissä) kuin korkeampi äänityyppi.


title: Äänityyppi

text: Äänirekisterin siirtymäkohdat (passaggio) ovat äänityypin määrityksessä keskeisiä, sillä rekisterisiirtymät johtuvat fyysisestä instrumentistä eivätkä ne vaihda paikkaansa. Harjaantuneelta laulajalla ja kevyellä äänellä siirtymäkohdat voivat kuitenkin olla niin huomaamattomia, että niitä ei tahdo löytyä.


title: Äänityyppi

text: Pelkkä ääniala on äänityypin määrittämisessä riittämätön. Henkilö saattaa osua huomattavan mataliin tai korkeisiin säveliin, mutta ne eivät kuulu tessituraan ja niiden laatu on heikko. Monet mezzosopraanot pystyvät laulamaan yhtä korkealle kuin sopraanot. Toisaalta harjaantumattoman sopraanon tekniikka korkeimpien sävelten saavuttamiseen voi olla heikko.


title: Äänityyppi

text: Ihmisen korkein äänityyppi. Kevein ja kirkkain äänityyppi. Tyypitetään väliksi C4-C6. Sopraano voi kyetä C6 korkeampiin ja C4 matalampiin säveliin.


title: Äänityyppi

text: Richard Millerin mukaan sopraanon ensimmäinen rekisterisiirtymä (primo passaggio) on E-flat4 ja toinen rekisterisiirtymä (secondo passaggio) F-sharp5.


title: Äänityyppi

text: Sopraanon puheääni on keskimäärin sävelen B3 paikkeilla (246,9 Hz).


title: Äänityyppi

text: Keskikorkea naisen äänityyppi. Naisen yleisin äänityyppi. Tyypitetään väliksi A3-A5. Mezzosopraano voi kyetä A3 matalampiin ja A5 korkeampiin säveliin. Ei yhtä kirkas ja kevyt ääni kuin sopraanolla, mutta ei myöskään yhtä tumma ja raskas ääni kuin kontra-altolla.


title: Äänityyppi

text: Richard Millerin mukaan mezzosopraanon ensimmäinen rekisterisiirtymä (primo passaggio) on E4 tai F4 ja toinen rekisterisiirtymä (secondo passaggio) E5 tai F5.


title: Äänityyppi

text: Mezzosopraanon puheääni on keskimäärin sävelen G3 paikkeilla (196,0 Hz).


title: Äänityyppi

text: Matalin naisen äänityyppi. Samalla myös tummin ja raskain naisen äänityyppi. Tyypitetään väliksi F3-F5. Kontra-altto voi kyetä F3 matalampiin ja F5 korkeampiin säveliin.


title: Äänityyppi

text: Richard Millerin mukaan kontra-alton ensimmäinen rekisterisiirtymä (primo passaggio) on G4 tai A-flat4 ja toinen rekisterisiirtymä (secondo passaggio) D5.


title: Äänityyppi

text: Kontra-alton puheääni on keskimäärin sävelen F3 paikkeilla (174,6 Hz).


title: Äänityyppi

text: Harvinaisin naisen äänityyppi. Kontra-altoiksi luetaan myös erittäin harvinaiset naisäänet jotka vastaavat tenoria tai kykenevät jopa yhtä mataliin säveliin kuin baritonit.


title: Äänityyppi

text: Korkein miehen äänityyppi. Tyypitetään väliksi E3-E5, mutta voi olla korkeampikin ja vastata naisen kontra-alttoa (F3-F5) tai mezzosopraanoa (A3-A5).


title: Äänityyppi

text: Hyvin harvinainen äänityyppi. Korkea ääni johtuu fysiologisesta poikkeavuudesta ja instrumentti muistuttaa enemmän lapsen kuin aikuisen miehen instrumenttia. Kontratenori kykenee laulamaan naisten kappaleita.


title: Äänityyppi

text: Miehen äänityyppi. Tyypitetään väliksi C3-C5. Tenori voi kyetä C3 matalampiin ja C5 korkeampiin säveliin. Kirkaampi ja kevyempi ääni kuin baritonilla. Tenorille on tyypillistä äänen kirkas "ping" jollaista ei baritonilla ole.


title: Äänityyppi

text: Tenorin puheääni on keskimäärin sävelen E3 paikkeilla (164,8 Hz).


title: Äänityyppi

text: Miehen äänityyppi. Miehen yleisin äänityyppi. Tyypitetään väliksi A2-A4. Baritoni voi kyetä A2 matalampiin ja A4 korkeampiin säveliin. Ei yhtä tumma sointiväri kuin bassolla, mutta ei myöskään yhtä kirkas sointiväri kuin tenorilla. Kevyempi ääni kuin bassolla ja raskaampi kuin tenorilla.


title: Äänityyppi

text: Baritonin puheääni on keskimäärin sävelen B2 paikkeilla (123,5 Hz).


title: Äänityyppi

text: Ihmisen matalin äänityyppi. Raskain ja tummin äänityyppi. Miehen äänityyppi. Basso tyypitetään väliksi E2-E4. Basso voi kyetä E2 matalampiin ja E4 korkeampiin säveliin. Syvä basso saavuttaa sävelen C2 tai matalamman.


title: Äänityyppi

text: Basson puheääni on keskimäärin sävelen G2 paikkeilla (98,0 Hz).


title: Beaus$Eros

text: Beaus$Eros on Busdriverin studioalbumi, joka julkaistiin 14. helmikuuta 2012 Fate Four Incin kautta. Albumin nimi tulee englanninkielisistä sanoista, bows ja arrows.


title: Of Sacrifice, Loss and Reward

text: Of Sacrifice, Loss and Reward on metalliyhtye Kiukaan single, joka julkaistiin vuonna 2008. Kappale ilmsetyi myöhemmin yhtyeen kolmannella studioalbumilla "The New Dark Age".


title: Triallaatti

text: Triallaatti (CHSNClO) on tiokarbamaatteihin kuuluva orgaaninen yhdiste. Ainetta voidaan käyttää maataloudessa rikkaruohomyrkkynä.


title: Triallaatti

text: Triallaatti on puhtaana väritöntä kiteistä ainetta. Epäpuhtauksien vuoksi teknillinen triallaatti on usein ruskeaa nestettä. Aine on käytännöllisesti katsoen veteen liukenematonta, mutta liukenee orgaanisiin liuottimiin kuten etanoliin, asetoniin, asetonitriiliin ja ksyleeniin. Triallaatin herbisidiset ominaisuudet perustuvat siihen, että se estää kasvien tarvitsemien rasvahappojen biosynteesiä. Yhdiste ärsyttää silmiä, ihoa ja hengitysteitä.


title: Triallaatti

text: Triallaatin valmistuksen ensimmäisessä vaiheessa di-isopropyyliamiini reagoi fosgeenin kanssa muodostaen di-isopropyylikarbamoyylikloridia, joka muodostaa triallaattia reaktiolla 1,1-dikloori-2-kloori-3-merkapto-1-propeenin kanssa. Triallaattia voidaan käyttää rikkaruohomyrkkynä muun muassa vilja-, palkokasvi-, juurikas-, apila- ja auringonkukkaviljelmillä. Yhdiste levitetään maaperään rakeina tai emulsiona. Triallaatti on hyväksytty käytettäväksi kasvinsuojeluaineena muun muassa Euroopan Unionin alueella.


title: KF Trepça'89

text: Klubi Futbollistik Trepça'89 on jalkapalloseura Mitrovican kaupungista, Pohjois-Kosovosta. Seura pelaa maansa korkeimmalla sarjatasolla Kosovon superliigassa. Maansa mestaruuden Trepça'89 voitti kaudella 2016–17. Trepça'89 on ensimmäinen kosovolainen jalkapalloseura, joka pääsee pelaamaan UEFAn alaiseen eurooppalaiseen jalkapalloturnaukseen. Tämä tapahtunee Mestarien liigan kaudella 2017–2018, kun Trepça'89 pääsi turnauksen ensimmäiselle karsintakierrokselle.


title: Aleksandr Kulkov

text: Aleksandr Sergejevitš Kulkov () on kilpauransa päättänyt, Neuvostoliittoa edustanut koripalloilija.


title: Aleksandr Kulkov

text: Kulkov voitti Neuvostoliiton miesten maajoukkueessa Euroopan mestaruuden Italiassa 1969. Seurajoukkueurallaan hän voitti kolme Euroopan Mestarien cupia ja useita Neuvostoliiton mestaruuksia.


title: Ektodermaalinen dysplasia

text: Ektodermaalinen dysplasia on harvinainen perinnöllinen sairaus, joka aiheuttaa hampaiden, hiusten ja muiden karvojen sekä hikirauhasten vajaakehitystä. Oireyhtymän aiheuttaman geenivirheen löysi vuonna 1996 professori Juha Kereen tutkimusryhmä. Virheen aiheuttavan geenin tehtäviä alkoi selvittää tieteen akateemikko Irma Thesleff, ja syy on selvinnyt hänen työnsä perusteella. Hoitoa on toistaiseksi testattu koe-elämillä, ja se näyttää tehoavan. Yhdysvalloissa on meneillään tutkimus siitä, tehoaako hoito myös ihmisiin.


title: Ektodermaalinen dysplasia

text: Geenin tehtävä on tuottaa ektodysplasiinia. Jos sitä muodostuu liikaa, koe-eläiminä käytetyille hiirille muodostui ylimääräisiä hampaita, karvoja ja rauhasia, jos taas liian vähän, hiirillä oli hampaita liian vähän tai niitä ei muodostunut ollenkaan, samoin kävi karvoituksen. Tutkimuksia jatketaan edelleen Helsingin yliopiston Biotekniikan instituutissa.


title: Ektodermaalinen dysplasia

text: Yhdysvaltalainen malli Melanie Gaydos on edennyt uralla poikkeuksellisen ulkonäkönsä ansiosta.


title: Vitali Zastuhov

text: Vitali Sergejevitš Zastuhov (, 1947–2004) oli Neuvostoliittoa edustanut koripalloilija.


title: Vitali Zastuhov

text: Zastuhov voitti Neuvostoliiton miesten maajoukkueessa MM-pronssia Jugoslaviassa 1970 ja Euroopan mestaruuden Italiassa 1969.


title: The Disappearance of Eleanor Rigby

text: The Disappearance of Eleanor Rigby on kolmesta versiosta koostuva Ned Bensonin ohjaama ja käsikirjoittama yhdysvaltalainen draamaelokuva, jonka versiot "Him", "Her" ja "Them" kertovat saman tarinan kolmesta eri näkökulmasta. "Him" ja "Her" saivat samanaikaisesti ensi-iltansa vuonna 2013 ja "Them" 2014. Elokuvien pääosissa ovat Jessica Chastain ja James McAvoy. Elokuvien tuottajina olivat Ned Benson, Jessica Chastain, Cassandra Kulukundis, Todd J. Labarowski ja Emanuel Michael. "The Disappearance of Eleanor Rigby" on Ned Bensonin ensimmäinen pitkä ohjaustyö.


title: The Disappearance of Eleanor Rigby

text:
"Him" kertoo tarinan Conorin näkökulmasta, "Her" Eleanorin näkökulmasta ja "Them" molempien näkökulmasta. "Them" on eräänlainen tiivistelmä elokuvista "Him" ja "Her", joiden pohjalta tarina leikattiin yhdeksi elokuvaksi.
Newyorkilaiset Conor Ludlow (James McAvoy) ja Eleanor Rigby (Jessica Chastain) olivat ennen onnellisesti avioliitossa, mutta ovat vuosien edetessä ja ongelmien kasautuessa ajautuneet erilleen ja muuttuneet täysin vieraiksi toisilleen. Traagisen menetyksen jälkeen he molemmat haluavat löytää toisensa ja keskinäisen yhteisymmärryksensä uudelleen. Pariskunta yrittää herättää vanha rakkaus henkiin poimimalla sirpaleita menneisyydestä, joka saattaa olla jo liian kaukana.
Helmikuussa 2012 viihdelehti "Variety" kertoi Jessica Chastainin ja Joel Edgertonin liittyneen Ned Bensonin kaksiosaiseen elokuvahankkeeseen "The Disappearance of Eleanor Rigby". Kun Joel Edgerton vetäytyi elokuvahankkeesta, James McAvoy korvasi hänet toukokuussa 2012.


title: The Disappearance of Eleanor Rigby

text: "The Disappearance of Eleanor Rigbyn" kuvaukset alkoivat New Yorkissa kesällä 2012. Kuvaukset kestivät noin 40 päivää ja päättyivät elokuun lopulla 2012. Elokuvien tuotantoyhtiöinä olivat Unison Films, Myriad Pictures, Kim and Jim Productions, Division Films, Dreambridge Films ja Standard Deviations. The Weinstein Company julkaisi versioiden yhteisen virallisen trailerin 27. kesäkuuta 2014.


title: The Disappearance of Eleanor Rigby

text: "The Disappearance of Eleanor Rigbyn" versiot "Him" ja "Her" saivat ensi-iltansa Toronton elokuvajuhlilla Kanadassa 9. syyskuuta 2013. Versiot saivat myös samana päivänä teatteriensi-iltansa Yhdysvalloissa, 10. lokakuuta 2014. "Them" sai ensi-iltansa Cannesin elokuvajuhlien "Un certain regard" -esityssarjassa Ranskassa 17. toukokuuta 2014. "Them" sai Yhdysvaltain teatteriensi-iltansa ennen "Himiä" ja "Heriä", 12. syyskuuta 2014. Elokuvien teatterilevittäjänä Yhdysvalloissa oli The Weinstein Company. Elokuvat ovat kiertäneet useita elokuvajuhlia ympäri maailman, kuten vuoden 2014 Karlovy Varyn elokuvajuhlat Tšekissä ja San Sebastiánin elokuvajuhlat Espanjassa. Maailmanlaajuisesti "The Disappearance of Eleanor Rigby" tuotti lähes miljoonan dollarin lipputulot.


title: The Disappearance of Eleanor Rigby

text: "The Disappearance of Eleanor Rigby" on saanut elokuvakriitikoilta lähinnä myönteisen vastaanoton. Metacritic-sivuston mukaan "Him" on saanut 63 pistettä sadasta mahdollisesta 11 arvostelun perusteella; 20 käyttäjää on antanut elokuvalle keskiarvon 7,7/10. "Her" on saanut 67 pistettä sadasta mahdollisesta 12 arvostelun perusteella; 21 käyttäjää on antanut elokuvalle keskiarvon 6,6/10. "Them" on saanut 57 pistettä sadasta mahdollisesta 33 arvostelun perusteella; 34 käyttäjää on antanut elokuvalle keskiarvon 6,2/10. Rotten Tomatoes -sivuston mukaan 63% kriitikoista on antanut "Themille" positiivisen arvosanan 6,5/10 keskiarvolla. Keräys perustuu 82 arviointiin. 8 358 käyttäjästä 52% on antanut elokuvalle positiivisen arvosanan 3,3/5 keskiarvolla. Internet Movie Databasessa 7 201 käyttäjää on antanut "Himille" keskiarvoksi 6,9/10, 6 531 käyttäjää "Herille" 7,0/10 ja 9 209 käyttäjää "Themille" 6,3/10.


title: The Disappearance of Eleanor Rigby

text: "The Disappearance of Eleanor Rigby" julkaistiin niin DVD:lle kuin blu-rayllekin Yhdysvalloissa 3. helmikuuta 2015. Suomessa "Them" julkaistiin VOD:ina nimellä "A Story of Love" 19. marraskuuta 2015. Maksullinen elokuvakanava Viasat Film on esittänyt kaikki elokuvan versiot.


title: Intel P6

text: P6 (usein myös i686) on Intelin kehittämä kuudennen sukupolven X86 mikroarkkitehtuuri. Arkkitehtuuri oli ensimmäistä kertaa Pentium Pro suorittimissa jotka julkaistiin marraskuussa 1995. Arkkitehtuurin seuraaja oli NetBurst arkkitehtuuri vuonna 2000. P6 mikroarkkitehtuuria käytettiin muokattuna myös Pentium M suorittimissa. Pentium M suorittimien seuraaja oli Core arkkitehtuuri jonka aikana P6 mikroarkkitehtuuri jäi historiaan.


title: Intel P6

text: Uudistuneita ja/tai täydennettyjä ominaisuuksia


title: Intel P6

text: Liukuhihna: kun käskyjä suoritetaan liukuhihnalla, useampia käskyjä voidaan suorittaa peräkkäin tarvitsematta odottaa edellisen valmistumista.


title: FC Samtredia

text: Football Club Samtredia () on jalkapalloseura Samtredian kaupungista. Seura pelaa Georgian korkeimmalla sarjatasolla Umaghlesi Ligassa. Georgian mestaruuden Samtredia voitti ensimmäisen kerran vuonna 2016.


title: FC Viitorul Constanța

text: Fotbal Club Viitorul Constanța on jalkapalloseura Ovidiun kaupungista. Viitorul pelaa Romanian korkeimmalla sarjatasolla Liga I:ssa. Seura voitti historiansa ensimmäisen Romanian mestaruuden kaudella 2016–17.


title: Since I Left You

text: Since I Left You on australialaisen yhtyeen, The Avalanchesin esikoisalbumi, joka julkaistiin 14. marraskuuta 2000. Albumissa käytetään hyvin paljon sampleja, albumissa on arviolta 3500 eri sämpläystä muista kappaleista.


title: Since I Left You

text: Albumi nousi Iso-Britanniassa virallisen albumilistan kahdeksannelle sijalle.


title: Tatsuya Fukuhara

text: Tatsuya Fukuhara(s 8. toukokuuta 1989 Kumamoto, Japani) on japanilainen korsisarjan nyrkkeilijä. Urallaan Fukuhara on pitänyt hallussaan WBO-liiton mestaruusvyötä.


title: Tatsuya Fukuhara

text: Fukuhara aloitti ammattinyrkkeilyn vuonna 2008. Ensimmäisen tappionsa Fukuhara kärsi vuonna 2009 Takuya Mitamuraa vastaan käydyssä ottelussa. Toisen tappion Fukuhara kärsi vuonna 2012 Hiroyuki Otsukalle. Vuonna 2013 Fukuhara hävisi kahdesti. Vuonna 2017 Fukuhara kohosi WBO-liiton mestariksi voittamalla Moises Callerosin hajaäänituomiolla. Fukuhara menetti mestaruusvyön ensimmäisessä puolustusottelussaan häviämällä Ryuya Yamanakalle kaikin tuomariäänin kaksitoistaeräisen ottelun päätteeksi.


title: Itä-Afrikan šillinki

text: Itä-Afrikan šillinki () oli valuutta, joka oli käytössä brittiläisen imperiumin hallitsemilla alueilla Itä-Afrikassa vuodesta 1921 vuoteen 1969.


title: Piiskaheinät

text: Piiskaheinät ("Hainardia") on heinäkasvien (Poaceae) heimoon kuuluva pieni kasvisuku, johon luetaan kuuluvaksi vain yksi laji: piiskaheinä ("Hainardia cylindrica"). Aiemmin se on sijoitettu useampiin muihin sukuihin, mutta nykyisin se edustaa yksin omaa piiskaheinien sukuaan.


title: HMAS Diamantina (K377)

text: HMS Diamantina (viirinumerot K377 ja A266) oli Australian kuninkaallisen laivaston vuonna 1945 palvelukseenotettu River-luokan fregatti, joka palveli toisen maailmansodan lopulla.


title: HMAS Diamantina (K377)

text: Alus tilattiin 16. elokuuta 1941 Walkers Limitediltä ja sen köli laskettiin 12. huhtikuuta 1943. Alus laskettiin vesille 6. huhtikuuta 1944 kumminaan edustajainhuoneen puheenjohtaja ja myöhempi laivatoministeri Riordanin puoliso ja se otettiin palvelukseen 27. huhtikuuta 1945 Herveynlahdella Queenslandissä ensimmäisenä päällikkönään komentajakapteeni Maurice G. Rose.


title: HMAS Diamantina (K377)

text: Alus lähti vielä palvelukseenottopäivänään Sydneyyn, missä se viipyi 24. toukokuuta saakka. Koeajot ja miehistön koulutus saatiin päätökseen kesäkuussa, minkä jälkeen alus lähti Cairnsista Uuteen-Guineaan. Alus saapui 23. kesäkuuta Madangiin, mistä se jatkoi edelleen Torokinaan Salomoneille. Alus odotti kenraalikuvernöörin Gloucesterin herttuan saapumista tarjotakseen hänelle kyydin Saposalle. Tehtävä kuitenkin peruuntui ja alus lähti lopulta 5. heinäkuuta Saposalle kuljettaen kenraaliluutnantteja Sturdeen ja Savigen sekä joukkoa esikuntaupseereita.


title: HMAS Diamantina (K377)

text: Alus tulitti 7. heinäkuuta Sohanaa ennen kuin aloitti paluumatkan Saposalta Torokinalle, jonne se saapui 17. heinäkuuta. Alus kuitenkin palasi Saposalle ja jo seuraavana päivänä 18. heinäkuuta alus oli tulitukiasemassa Taiof-saaren itärannikolla osallistuen toiseen tulitukitehtävään ampuen japanilaisten tykistöasemia Sohanalla. Hieman ennen tulitoiminnon päättymistä japanilainen raskas kanuuna avasi tulen osuen noin 400 metriä perän taakse.


title: HMAS Diamantina (K377)

text: Seuraavana päivänä alus tuki maajoukkoja Bougainvillessä ennen lähtöään Manukseen, minne se saapui 21. heinäkuuta. Manuksessa aluksen kattilat puhdistettiin. Alus palasi 7. elokuuta Torokinalle ja seuraavana päivänä se tulitti japanilaisten asemia. Alus ampui Bonisin niemimaalle ja Bukan solan etelärinteeseen. Sodan viimeisestä operaatiosta vapauduttuaan alus lähti Choiseulinlahteen ja sieltä edelleen Laeen, Langemakiin ja Madangiin, jonne se saapui 15. elokuuta eli Japanin antautuessa.


title: HMAS Diamantina (K377)

text: Syyskuussa alus palasi Salomoneille, josta se kuljetti 8. syyskuuta kenraaliluutnantti Kandan ja vara-amiraali Samejiman esikuntineen Torokinalle Salomoninsaarten antautumisseremoniaan. Vielä samana päivänä alus lähti Naurulle saarelle sijoitettavan osaston johtoaluksena (). Naurulla olleiden japanilaisten antauduttua virallisesti aluksen kannella alus palasi 19. syyskuuta Torokinaan, mistä se lähti 22. syyskuuta vastaanottamaan Banaban antautumisia. Matkalla alus vieraili 26. syyskuuta Tarawalla, missä se vastaanotettiin ensimmäisenä sotatoimien alkamisen jälkeen Gilbertin saarilla vierailleena brittialuksena. Alus saapui 30. syyskuuta Banaballe vastaanottamaan siellä olevien japanilaisten antautumisen ja asettamaan miehitysjoukon.


title: HMAS Diamantina (K377)

text: Alus palasi 10. lokakuuta Uuden-Guinean Madandiin, missä se vietti kahdeksantoista päivää ennen lähtöään Rabauliin. Marraskuussa alus hinasi LCM:ää, pelasti Emiraulle unohtuneet varastot ja kuljetti miinanraivausyksikköä New Hanoverin itärannikolla. Joulukuussa kuljetettuaan Australian 6. divisioonan Wewakilta Madangiin alus lähti Sydneyyn kuljettaen 78 matkustajaa. Alus saapui 13. joulukuuta Sydneyyn oltuaan poissa 181 päivää.


title: HMAS Diamantina (K377)

text: Maaliskuusta toukokuuhun 1946 alus oli Rabaulissa ja Manuksessa tehden lyhyitä kuljetus- ja saattotehtäviä. Alus lähti 31. toukokuuta Manuksesta hinaten ASR 912:ää ja se saapui neljätoista päivää myöhemmin Sydneyyn kuljettuaan Trobriandin, Milnenlahden, Kiinansalmen, Port Moresbyn, Bramblenlahden ja edelleen suuren valliriutan ja Australian väliä.


title: HMAS Diamantina (K377)

text: Alus saapui 25. kesäkuuta Port Philip Bayhin ensimmäistä kertaa ja se kiinnittyi laituriin Williamstownissa. Alus siirrettiin 9. elokuuta reserviin.


title: HMAS Diamantina (K377)

text: Lähes kolmetoista vuotta reservissä ollut alus palautettiin palvelukseen 22. kesäkuuta 1959 merentutkimusaluksena päällikkönään komentajakapteeni Bruce D. Gordon. Alus teki merentutkimukseen liittyviä tehtäviä lähinnä Länsi-Australian rannikolla ja Intian valtamerellä sekä Jaavanmerellä. Alus kuljetti Commonwealth Scientific and Industrial Research Organisationin (CSIRO) tutkijoita useimmilla matkoillaan, mutta se myös avusti Australian maavoimien tutkimusta Australian luoteisrannikolla.


title: HMAS Diamantina (K377)

text: Helmikuussa 1960 aluksella olleet tutkijat löysivät Cape Leeuwinista länteen merenpohjasta halkeaman, jonka syvyys oli yli 4 000 kaapelinmittaa. Halkeama sai nimekseen Diamantina Trench ja sen uskotaan olevan Intian valtameren syvin mitattu kohta.


title: HMAS Diamantina (K377)

text: Alus vieraili Kookossaarilla "HMAS Sydneyn" ja "SMS Emdenin" taistelun 46-vuotisjuhlallisuuksissa. Länsi-Australian kuvernööri kenraaliluutnantti Sir Charles Gairdner, joka kiinnitti 9. marraskuuta tapahtumaan liittyvän muistolaatan tilaisuudessa, matkusti tilaisuuteen aluksella Onslowista. Tutkimusmatkojen välillä alus avusti Australian laivastoa kouluttamalla henkilöstöä kuljettamalla alkeiskoulutusvaiheen kadetteja merellä. Alus saattoi "HMY Britanniaa" kuninkaallisten vieraillessa Länsi-Australiassa maaliskuussa 1963.


title: HMAS Diamantina (K377)

text: Aluksen tehtävät tutkimus- ja koulutusaluksena jatkuivat 1970-luvulle. Alus teki laivastovierailun Singaporeen, Colomboon, Mauritiukselle, Subic Bayhin, Hong Kongiin, Noumealle ja Uuteen-Guinean. Alukselta osallistui 1. lokakuuta 1971 107 upseeria ja miehistönjäsentä Joulusaarten territorioksi hyväksymisen muistopäivään ja marraskuussa alus vieraili Jakartassa, jossa upseerit keskustelivat Indonesian laivaston upseerien kanssa alueen mellakoista.


title: HMAS Diamantina (K377)

text: Vieraili Joulusaarilla oli yksi monista aluksen tehdessä säännöllisiä vierailuja saarten alueella tutkimusmatkoillaan ja osallistuessaan laivaston koelaboration testeihin. Syyskuussa 1978 alus vieraili Fijin Funafutin atollilla tutkimus- ja merireittimerkinnöissä. Aluksella astui helmikuussa 1979 palvelukseen tutkijaryhmän mukana naistutkija ja toukokuussa CSIROn tutkijat tekivät aluksella ilmastotutkimuksia.


title: HMAS Diamantina (K377)

text: Alus lähti 9. lokakuuta Fremantlesta ja se saapui 22. lokakuuta Sydneyyn viimeiselle merentutkimusmatkalleen. Viimeisellä matkallaan Sydneyn sataman ympäristössä 23. marraskuuta alus nosti palveluksesta poisto viirin ja kuusi heliumilla täytettyä säähavaintopalloa. Alukselle saapui jäähyväispurjehdukselle 130 vierasta muun muassa aluksen ensimmäinen päällikkö Rose ja partiolippukunta Diamantina Scout Groupin jäseniä.


title: HMAS Diamantina (K377)

text: Alus poistettiin palveluksesta viimeisenä Australian laivaston sotaan osallistuneena fegattina 29. helmikuuta 1980, jolloin se oli purjehtinut 615 755 merimailia. Lukuisat järjestöt esittivät mielenkiintonsa aluksen lunastamiseksi. Lopulta tehtiin päätös aluksen luovuttamisesta Queensland Maritime Museum Associationille, joka sijoitti aluksen kuivatelakalle Brisbaneen yleisölle avoimena museona. Yhdistys saa valtion budjetista tukea ja se on vastaanottanut aiemminkin materiaalia kuten 4 tuuman tykin, jotka mahdollistivat "Diamantinan" kunnostamisen sodan ajan ulkoasuun. Aluksen lähdettyä 1. lokakuuta Garden Islandilta se nosti Queenslandin lipun.


title: Loippoheinät

text: Loippoheinät ("Hemarthria") on heinäkasvien (Poaceae) heimoon kuuluva kasvisuku. Sukuun luetaan kuuluvaksi 12 lajia.


title: Brittiläinen Hongkong

text: Brittiläinen Hongkong () oli Hongkongin historian vuosien 1841–1997 ajanjakso, jolloin Hongkong kuului brittiläiseen imperiumiin. Brittivallan katkaisi vain vuodet 1941–1945, jolloin kaupunki oli Japanin keisarikunnan hallussa. Brittiläinen Hongkong perustettiin kruununsiirtomaana ja määriteltiin vuonna 1981 Britannian merentakaiseksi alueeksi.


title: Brittiläinen Hongkong

text: Hongkongin saari luovutettiin Britannialle Qing-dynastian aikana, vuosina 1839–1842 kestäneen ensimmäisen oopiumisodan jälkeen. Kowloonin niemimaa liitettiin osaksi kruununsiirtomaata vuosina 1856–1860 käydyn toisen oopiumisodan jälkeen. Britannia palautti alueen Kiinalle vuonna 1997. Brittiläisen imperiumin katsotaan päättyneen tähän tapahtumaan.


title: Brittiläinen Hongkong

text: Portugali oli ensimmäinen Euroopan valtio, joka loi suhteita Hongkongin alueella. Kiina antoi vuonna 1557 Macaon kauppa-asemaksi. Alueelta sai useita hyödykkeitä, kuten silkkiä, maustetia ja teetä, joita pystyi hankkimaan halvalla ja saamaan hyvän liikevoiton myymällä ne Euroopassa. Portugalin rinnalla monet muutkin eurooppalaiset valtiot halusivat päästä osaksi voittoisaa kauppaa. Englannin Itä-Intian kauppakomppania lähetti vuonna 1635 ensimmäisen laivansa Macaoon, mutta kaupankäynti portugalilaisten kanssa oli vaikeaa eikä kovin paljon helpompaa suoraan kiinalaistenkaan kanssa. Kaupankäynti oli rajoittunut Kantoniin, missä englantilaisten kauppiaiden piti käydä kauppaa Kiinan valitseman kauppiaan kanssa. Kauppiaita kutsuttiin nimellä "Hong". 1700-luvulla Englannin Itä-Intian kauppakomppanialla oli monopoli Aasian Britannian-kauppaan, mikä tasapainoitti Kiinan kaupparajoituksia. Vuonna 1833 Britannia lakkautti kauppakomppanian.


title: Brittiläinen Hongkong

text: Brittiläiset kauppiaat kilpailivat ahneesti saadakseen arvokkaita kiinalaisia hyödykkeitä. Heillä ei valitettavasti ollut paljon tavaroita, joista kiinalaiset olisivat olleet kiinnostuneita – hopeaa suosittiin, mutta sitä ei ollut paljon. Tämän takia useat kauppiaat turvautuivat oopiumiin kauppatavarana. Kiina oli huolissaan huumeen vaikutuksista ja halusi estää oopiumin sisäänvirtauksen maahan. Vuonna 1838 he valtuuttivat Lin Tse-hsun lopettamaan oopiumin maahantuonnin.


title: Brittiläinen Hongkong

text: Brittiläiset kauppiaat käyttivät Lin Tse-hsun harjoittamaa politiikkaa tekosyynä pakottaakseen Kiinaa lieventämään kaupparajoitusten lieventämiseen. Oopiumisota alkoi vuonna 1839 ja kesti vuoteen 1842 asti. Britannian laivasto oli ylivoimainen Kiinan laivastoon verrattuna, minkä ansiosta britit pystyivät tekemään vaatimuksia Kiinalle ennen kauppasulkujensa hajottamista ja tärkeiden satamien pommitusten lopettamista. Kiina suostui luovuttamaan kivisen Hongkongin saaren Britannialle vapaasatamaksi, jolla oli oikeudet käydä kauppaa manner-Kiinan kanssa.


title: Brittiläinen Hongkong

text: Britannian ottaessa saaren haltuunsa Hongkongin väkiluvun arvioitiin olevan noin 1 500 tai alle, ja suurin osa asukkaista sai tulonsa kalastuksesta. Katastrofit koettelivat varhaista siirtomaata, varsinkin, kun ryhmä taifuuneja tuhosi hataria puurakennuksia, jotka oli rakennettu hätäisesti. Tästä huolimatta kaupankäynnin nousu vaikutti siirtomaan kasvuun ja kehitykseen. Vuoteen 1844 mennessä siirtomaan väkiluku oli 12-kertaistunut 19 000:een.


title: Brittiläinen Hongkong

text: Muutkin kuin brittiläiset kauppiaat olivat kiinnostuneita siirtomaasta. Toiset eurooppalaiset kauppiaat käyttivät vapaasatamaa hyödyksi ja perustivat saarelle yrityksiä. Manner-Kiinan työntekijät olivat kiinnostuneita työskentelemään Hongkongin infrastruktuurin kanssa ja Hongkongin yrityksille. Saaresta tuli paikka maastamuutolle, ja monet kiinalaiset muuttivat Singaporeen, Malakkaan, Kaliforniaan tai Indonesiaan. Taiping-kapina toi toisen aallon pakolaisia, jotka yrittivät paeta manner-Kiinan levottomuuksia. Vuoteen 1861 mennessä Hongkongin väkiluku oli noussut 120 000:een ja tilasta alkoi tulla ongelma.


title: Brittiläinen Hongkong

text: Britannia halusi laajentaa aluettaan, ja toinen oopiumisota tarjosi juuri tällaisen tilaisuuden. Vuonna 1860 allekirjoitettiin Pekingin rauhansopimus, jonka johdosta Kowloonin niemimaa luovutettiin Britannialle. Britannialla oli nyt ikuisesti maata manner-Kiinassa. Niemimaa tarjosi lisätilaa rakennuksille. Tämä ei tosin ollut brittien mielestä tarpeeksi, ja vuonna 1898 Britannia vuokrasi Uudet territoriot 235 saaren kanssa 99 vuodeksi.


title: Brittiläinen Hongkong

text: 1900-luvun alkupuolella Kiinassa tapahtui lisää mullistuksia. Xinhai-vallankumous alkoi vuonna 1911, ja siitä seurasi poliittisen epävakauden aikakausi. Japanin hyökkäysten johdosta brittiläiseen siirtomaahan saapui lisää pakolaisia. Vuoteen 1939 mennessä Hongkongin väkiluku oli kasvanut 1,6 miljoonaan.


title: Brittiläinen Hongkong

text: Toisen maailmansodan aikana Hongkong joutui Japanin valloittamaksi. Japani hyökkäsi Hongkongiin osana koordinoituja hyökkäyksiään ympäri Aasiaa 7. joulukuuta 1941. Hongkong päätyi Japanin hallintaan joulupäivänä 1941 ja oli Japanin miehittämänä elokuuhun 1945 asti. Julman hallinnon aikana siirtomaan väkiluku laski vain 600 000:een, joista suurin osa kärsi aliravitsemuksesta. Hongkongin taloudellinen toiminta romahti käytännössä kokonaan ja siirtomaassa oli enää vain vähän infrastruktuuria jäljellä.


title: Brittiläinen Hongkong

text: Hongkongin väkiluku elpyi uuden pakolaisaallon avulla. Oli Nanjingin hallituksen loppu ja uudelleenvoimistuneet kommunistijoukot valtasivat manner-Kiinan. Vuoteen 1950 mennessä Hongkongin väkiluku oli kasvanut 2,3 miljoonaan.


title: Brittiläinen Hongkong

text: Aluksi Kiinan kommunistista vallankumousta pidettiin katastrofina pienelle siirtomaalle, joka oli menestynyt kaupasta manner-Kiinan ja muun maailman välillä, mutta ajan myötä Hongkong kuitenkin sopeutui uuteen tilanteeseen.


title: Brittiläinen Hongkong

text: Työlaisten taloudellinen tyytymättömyys johti 1960-luvulla avoimiin yhteenottoihin, joista tuli hyvin poliittisia Kiinan kulttuurivallankumouksen aikoihin. Hongkongin hallinto aloitti kansan elin- ja työolosuhteiden parantamisen estääkseen väkivaltaisia häiriöitä enää tapahtumasta.


title: Brittiläinen Hongkong

text: Teknisesti vain Uudet territoriot oli määrä palauttaa Kiinalle vuonna 1997 vuoden 1898 tehdyn sopimuksen mukaan. Tästä huolimatta kommunistisen Kiinan hallitus vaati koko Hongkongin siirtomaata takaisin eikä tyytynyt diplomaattisissa neuvotteluissa vähempään. Margaret Thatcherin hallitus harkitsi Kowloonin niemimaan ja Hongkongin saaren säilyttämistä, mutta infrastruktuuri- ja hallinto-ongelmat olisivat tehneet pienentyneestä siirtomaasta taloudellisesti arvottoman. Britannia päätti lopulta, että sillä olisi enemmän hävittävää kuin voitettavaa, mikäli se pitäisi kiinni siirtomaan alkuperäisistä kahdesta osasta. Se allekirjoitti 19. joulukuuta 1984 Kiinan kanssa sopimuksen, jonka mukaan kaikki luovutetut ja vuokratut alueet palautettaisiin takaisin Kiinalle 1. heinäkuuta 1997. Hongkongin demokratian laajuudesta keskusteltiin diplomaattisesti paljon, mutta Britannian pyrkimykset uudistuksissa olivat liian vähäiset ja liian myöhäiset ja Kiinan huomiotta jättämät. Kiina otti siirtomaan hallintoonsa Hongkongin erityishallintoalueena.


title: Brittiläinen Hongkong

text: Hongkong oli brittiläisen imperiumin viimeinen merkittävä ja taloudellisesti elinkelpoinen siirtomaa. Vaikka nykyäänkin on olemassa pieniä Britannian siirtomaita ympäri maailmaa, oli Hongkong silti Britannian viimeinen merkittävä siirtomaa. Brittiläisen imperiumin katsotaankin päättyneen Hongkongin palautukseen.


title: Japanin keisarikunta

text: Japanin keisarikunta (, ”Suur-Japanin keisarikunta”) oli japanilainen kansallisvaltio ja suurvalta, joka oli olemassa vuoden 1868 Meiji-restauraatiosta vuoden 1947 perustuslain hyväksymiseen saakka.


title: Japanin keisarikunta

text: Japani kävi voittoisan sodan Kiinaa vastaan vuosina 1894–1895 ja Venäjää vastaan vuosina 1904–1905. Myös toisessa Kiinan–Japanin sodassa (1937–1945) Japani saavutti useita merkittäviä voittoja ja valloitti suuren osan Itä- ja Kaakkois-Aasiasta, mutta joutui lopulta antautumaan Neuvostoliiton julistettua sille sodan ja Yhdysvaltojen pudotettua kaksi atomipommia Nagasakin ja Hiroshiman kaupunkeihin.


title: Japanin keisarikunta

text: Japani oli vuosisatoja suljettu yhteiskunta, kunnes se joutui Yhdysvaltojen painostamana avaamaan ovensa maailmalle 1800-luvun puolivälissä. Meiji-restauraation jälkeen maa alkoi noudattaa laajentumishakuista politiikkaa. Vuonna 1872 Japani liitti Riukiusaaret itseensä ja saaret ovat maan hallussa edelleen. Vuonna 1895 Japani miehitti Taiwanin ensimmäisen Kiinan–Japanin sodan seurauksena. Kymmenen vuotta myöhemmin käytiin Venäjän–Japanin sota, jonka Japani voitti. Sodan seurauksena Japani miehitti Korean niemimaan ja Mantšurian, sekä vei Venäjältä Sahalinin eteläosan. Ensimmäisessä maailmansodassa Japani oli sodassa ympärysvaltojen puolella keskusvaltoja vastaan ja sai Saksalta sodan jälkeen Kansainliiton mandaattialueina hallintaansa Marshallinsaaret, Mikronesian, Palaun ja Pohjois-Mariaanit. 1930-luvulla Japani oli miehittänyt jo suuria alueita Kiinasta. 1940-luvun alussa Japani oli jo miehittänyt Indokiinan, Thaimaan, Burman, Singaporen, Malakan niemimaan, Indonesian ja Filippiinit.


title: Japanin keisarikunta

text: 1940-luvun alussa Japani teki sotaiskun Yhdysvaltoja vastaan Havaijille, jonka jälkeen maa joutui mukaan toiseen maailmansotaan akselivaltojen puolelle. Sodan aikana Japani teki iskuja muun muassa Australiaan. Japani joutui sodan seurauksena pikkuhiljaa perääntymään ja lopullisen niitin toi Yhdysvaltojen suorittamat ydinaseiskut Hiroshimaan ja Nagasakiin, jonka jälkeen maa joutui antautumaan ehdoitta ja vetäytymään kaikilta miehittämiltään alueilta. Japani menetti myös Marshallinsaaret, Mikronesian, Palaun ja Pohjois-Mariaanit Yhdysvalloille. Japani itse oli miehitetty aina vuoteen 1952 asti.


title: Kia Stonic

text: Kia Stonic on Kian vuodesta 2017 lähtien valmistama crossover-tyyppinen automalli, joka perustuu tekniikaltaan Kia Rioon. Se kilpailee samassa kokoluokassa muun muassa Nissan Juken kanssa.


title: Kia Stonic

text: Vuoden 2017 Euro NCAP -kolaritestistä Stonic sai tulokseksi täydet viisi tähteä.


title: Dieu et mon droit

text: Dieu et mon droit (ranskankielinen ääntämys djø e mɔ̃ dʁwa, "Jumala ja oikeuteni") on Yhdistyneen kuningaskunnan monarkian motto Skotlannin ulkopuolella. Motto esiintyy Yhdistyneen kuningaskunnan vaakunan alapuolella. Rikhard I Leijonamielen (1157–1199) kerrotaan käyttäneen mottoa ensimmäisen kerran ja Henrik V (1386–1422) omaksui moton Englannin kuningaskunnan kuninkaalliseksi motoksi.


title: Vainolaista vastaan

text: Vainolaista vastaan on suomalaisen taiteilija Pekka Halosen vuonna 1896 maalaama öljyvärimaalaus. Se esittää muinaisajan suomalaisia miehiä, jotka ovat matkalla sotaan. Maalauksen etualalla on ryhmä keihäin aseistautuneita miehiä, taustalla suomalainen järvimaisema ja metsä, jossa palavat vainovalkeat. Teoksen innoituksena on usein pidetty kirjailija Juhani Ahon historiallista teosta "Panu".


title: Vainolaista vastaan

text: Halonen teki "Vainolaista vastaan" -maalauksen ensimmäiset luonnokset Ristijärvellä Sortavalassa. Varsinaisen maalauksen Halonen maalasi kuitenkin Iittalan Kalvolassa, jossa hän oli kesällä 1896 professori Eliel Aspelin-Haapkylän vieraana.


title: Vainolaista vastaan

text: Nykyään maalaus on Kemira oyj:n kokoelmissa.


title: Pihlaja (maalaus)

text: Pihlaja on suomalaisen taiteilija Pekka Halosen maalaus, joka valmistui elokuussa 1894. Maalaus esittää punamarjaista pihlajaa, joka kasvaa kivikkoisessa maassa. Pihlaja toimii Halosen hyvin symbolistisessa teoksessa vertauskuvana suomalaiselle elämänvoimalle.


title: Pihlaja (maalaus)

text: "Pihlaja" kuuluu nykyään yksityiseen kokoelmaan.


title: Hush

text: Hush voi tarkoittaa ainakin seuraavia:


title: Raymond A. Spruance

text: Raymond Ames Spruance (3. heinäkuuta 1886 Baltimore, Maryland – 13. joulukuuta 1969 Pebble Beach, Kalifornia) oli yhdysvaltalainen amiraali, joka toimi komentajana toisen maailmansodan Tyynenmeren sodassa.


title: Raymond A. Spruance

text: Spruance valmistui Yhdysvaltain laivastoakatemiasta vuonna 1906 ja erikoistui sähkötekniikkaan. Ensimmäisen maailmansodan aikana hän toimi sähköinsinöörinä merivoimien laivatelakoilla ja lopuksi lyhyen aikaa joukkojenkuljetusaluksen kapteenina. Hän oli vuosina 1938–1940 taistelulaiva "USS Mississippin" kapteeni ja sai joulukuussa 1939 ylennyksen kontra-amiraaliksi. Vuonna 1940 Spruance nimitettiin 10. laivastopiirin komentajaksi Karibianmerelle. Sodan puhjetessa hän oli risteilijädivisioonan komentajana Tyynellämerellä. Vuoden 1942 alussa Spruance tuki amiraali William F. Halseyn kostoiskuja Japania vastaan. Vaikean ihosairauden vuoksi Halsey joutui luovuttamaan tilapäisesti taisteluryhmänsä komennon Spruancelle, joka näin käytännössä johti amerikkalaisia joukkoja kesäkuun 1942 voitokkaassa Midwayn taistelussa, vaikkakin nimellisesti kontra-amiraali Frank Jack Fletcherin alaisuudessa. Tyynenmeren sodan käännekohtana pidetyssä taistelussa Japani menetti ylivoimastaan huolimatta neljä lentotukialusta ja Yhdysvallat vain yhden.


title: Raymond A. Spruance

text: Pian Midwayn taistelun jälkeen Spruance siirrettiin Tyynenmeren laivaston komentajana toimineen amiraali Chester W. Nimitzin esikuntapäälliköksi, missä tehtävässä hän osallistui useiden Tyynenmeren sodan operaatioiden suunnitteluun. Toukokuussa 1943 Spruance ylennettiin vara-amiraaliksi. Syyskuussa 1943 hänestä tuli Yhdysvaltain 5. laivaston komentaja keskiselle Tyynellemerelle. Gilbert- ja Marshallinsaarten operaation yhteydessä Spruance johti maihinnousua Gilbertsaarille marraskuussa 1943 ja Marshallinsaarille tammikuussa 1944. Hänet ylennettiin helmikuussa 1944 amiraaliksi. Kesällä 1944 Spruance johti hyökkäystä Mariaaneille ja saavutti suuren voiton japanilaisista Filippiinienmeren taistelussa, jossa hänen laivastonsa lentokoneet upottivat muun muassa lentotukialus "Hiyōn". Elokuusta 1944 tammikuuhun 1945 Spruance oli jälleen operaatioiden suunnittelijana Tyynenmeren laivaston päämajassa. Hän oli mukana suunnittelemassa Iwo Jiman ja Okinawan valtausoperaatiota, joiden yhteydessä hän palasi johtamaan 5. laivastoa, sekä sodan loppuvaiheessa toteutumatta jäänyttä maihinnousua Japanin pääsaarille.


title: Raymond A. Spruance

text: Sodan päätyttyä Spruance tuli marraskuussa 1945 Nimitzin seuraajaksi Tyynenmeren laivaston komentajana, mistä hän siirtyi helmikuussa 1946 laivaston esikuntaopiston (Naval War College) johtajaksi. Spruance jäi eläkkeelle laivastosta vuonna 1948. Hän oli vuosina 1952–1955 Yhdysvaltain suurlähettiläänä Filippiineillä. Kuoltuaan vuonna 1969 Spruance haudattiin sanfranciscolaiselle hautausmaalle amiraali Nimitzin ja amiraali Turnerin viereen. Spruancen mukaan nimettiin muutamaa vuotta myöhemmin Yhdysvaltain laivaston hävittäjien Spruance-luokka.


title: Mauri Virtanen

text: Mauri Virtanen (22. toukokuuta 1929 Ulvila – 28. maaliskuuta 2005 Turku) oli suomalainen pappi ja tietokirjailija. Hänen tuotantonsa sisältää muun muassa Kokemäenjoen laaksoa käsittelevän paikallishistoriikin "Joen kansaa" sekä Helsingin Siltasaaren kaupunginosaa käsittelevän teoksen "Siltasaari – ennen ja nyt".


title: Casimir Lindholm

text: Lars Casimir Lindholm (s. 1971) on suomalainen yritysjohtaja. Hän työskenteli Lemminkäisen toimitusjohtajana 1. helmikuuta 2018 asti, jolloin Lemminkäinen sulautui YIT:hen.


title: Casimir Lindholm

text: Lindholm siirtyi Eltel Networksin Ruotsin toimitusjohtajan paikalta Lemminkäisen Suomen talonrakentaminen -liiketoimintasegmentin johtajaksi 1. tammikuuta 2013 alkaen. 1. elokuuta 2014 hän aloitti Lemminkäisen toimitusjohtajana. Lindholm aloittaa Eltelin toimitusjohtajana 1. syyskuuta 2018.


title: Casimir Lindholm

text: Koulutukseltaan Lindholm on kauppatieteiden maisteri ja MBA. Hän valmistui Svenska handelshögskolanista vuonna 1995 ja Helsingin kauppakorkeakoulusta vuonna 1998.


title: Casimir Lindholm

text: Lindholm on Uponor Oyj:n ja Hartwall Capitalin hallituksien jäsen.


title: FIFA 18

text: FIFA 18 on EA Canadan kehittämä ja EA Sportsin julkaisema "FIFA"-pelisarjan jalkapalloaiheinen urheilupeli. Peli on julkaistu 29. syyskuuta 2017 Windowsille, PlayStation 4:lle, PlayStation 3:lle, Xbox Onelle, Xbox 360:lle ja Nintendo Switchille. PlayStation 3 ja Xbox 360 versiot julkaistiin nimellä "FIFA 18: Legacy Edition". Pelin kansikuvassa esiintyy Cristiano Ronaldo.


title: NHL 18

text: NHL 18 on EA Canadan kehittämä ja EA Sportsin julkaisema jääkiekkoaiheinen urheilupeli, joka on NHL-pelisarjan 27:s osa. NHL 18 julkaistiin maailmanlaajuisesti 15. syyskuuta 2017.


title: NHL 18

text: Täysin uutena joukkueena esiintyy NHL:ssä Vegas Golden Knights.


title: NHL 18

text: Pelattavuudeltaan NHL 18 on saanut täysin uuden pelitilan "NHL Threes Mode", jossa on vastakkain kaksi kolmen hengen joukkuetta. Ominaisuuksia pelimuodossa on mm. Pienempi kaukalo, voimakkaammat taklaukset, pelissä nopeampi tempo, areenat ovat värikkäämpiä ja sisältävät enemmän erikoistehosteita, voi pelata myös maskoteilla, maaleja voi saada kerralla enemmän tai maaleja menettää vastustajan tehdessä maalin, ei jäähyjä, mutta jos pelaaja kamppaa, koukkaa tai sukeltaa tulee rangaistuslaukaus.


title: NHL 18

text: Skill Stick antaa pelaajalle mahdollisuuden hallita mailaa ja tähdätä kiekonriistoja paremmin esim. pitää maila ojennettuna hyökkääjää vastaan pelikuvion häiritsemiseksi sekä peittää puolustettavan alueen heiluttamalla mailaa edestakaisin.


title: NHL 18

text: Tekoäly pystyy nyt harhauttamaan paremmin, syöttää laidan kautta, käyttää puolustuksen Skill Stickiä sekä sijoittumaan paremmin.


title: NHL 18

text: Voi harjoitella esim. harhautuksia sekä laukomista Kanadan maajoukkueellaJoulukuussa 2017 päivityksen myötä myös Spengler Cup -turnaus lisättiin peliin.


title: Richard Ferrand

text: Richard Ferrand (s. 1. heinäkuuta 1962 Rodez, Aveyron, Ranska) on ranskalainen poliitikko. Hän oli toukokuusta kesäkuuhun kuukauden ajan Édouard Philippen hallituksessa merentakaisista alueista vastaava ministeri. Hän jätti eroilmoituksen presidentti Emmanuel Macronin kehotettua häntä eroamaan väärinkäytösepäilyn tultua julkisuuteen. Ferrandin epäillään järjestäneen vaimolleen vuokratuloja toimiessaan ranskalaisen sairasvakuutuskassan johtajana. Kyse ei sinänsä ole rikoksesta vaan moraalisesti tuomittavasta toiminnasta.


title: Sierra Leone (Commonwealth realm)

text: Sierra Leonen Commonwealth realm, joka tunnettiin virallisesti nimellä Sierra Leone, oli nykyisen Sierra Leonen tasavallan edeltäjä. Valtio oli olemassa 27. huhtikuuta 1961 – 19. huhtikuuta 1971 välisenä aikana.


title: Sierra Leone (Commonwealth realm)

text: Kun Britannian valta alueella päättyi vuonna 1961, myönnettiin Britannian Sierra Leonen kruununsiirtomaalle itsenäisyys Commonwealth realmina Independence Act 1961:n mukaisesti. Sierra Leonen ollessa Commonwealth realmina Britannian monarkki Elisabet II pysyi maan valtionpäämiehenä ja toimi maassa kenraalikuvernöörin edustamana. Elisabet II vieraili Sierra Leonessa marraskuusta joulukuuhun 1961 pian maan itsenäistymisen jälkeen, ollen Sierra Leonen kuningattarena.


title: Sierra Leone (Commonwealth realm)

text: Seuraavat henkilöt toimivat kenraalikuvernöörinä Sierra Leonessa: Seuraavat henkilöt toimivat Sierra Leonen pääministerinä sekä hallituksen päämiehenä:Sidokset Britannian monarkiaan päättyivät Sierra Leonen vuoden 1971 perustuslain promulgaation aikana, ja maan pääministeristä Siaka Stevensistä tuli Sierra Leonen ensimmäinen presidentti. Tämän jälkeen Sierra Leonesta tuli yksi Kansainyhteisön tasavalloista.


title: Sylvie Goulard

text: Sylvie Goulard (s. 6. joulukuuta 1964 Marseille, Ranska) on ranskalainen poliitikko. Hän oli toukokuusta kesäkuuhun vajaan kuukauden Édouard Philippen hallituksessa puolustusministeri. Hän jätti eroilmoituksen sen jälkeen, kun Ranskan syyttäjänvirasto aloitti tutkinnan hänen puolueensa rahoituksesta. Ranskalainen Canard Enchainé -lehti julkaisi väitteit, joiden mukaan Goulardin puolue olisi käyttänyt Euroopan parlamentin varoja avustajien palkkaamiseen Ranskassa.


title: Chatma

text: Chatma on malilaisen Tamikrest-yhtyeen albumi, joka julkaistiin vuonna 2013.


title: Chatma

text: Kaikki kappaleet Ousmane Ag Mossa.


title: Venom (vuoden 2018 elokuva)

text: Venom on vuonna 2018 ensi-iltansa saanut supersankarielokuva, joka perustuu Marvel Comicsin sarjakuvien samannimiseen hahmoon. Se on ensimmäinen Sony Picturesin oman Marvel-universumin elokuvista. Elokuvan ohjaa Ruben Fleischer ja käsikirjoittavat Scott Rosenberg, Jeff Pinkner, Kelly Marcel ja Will Beall. Pääosissa ovat Tom Hardy, Michelle Williams, Riz Ahmed, Scott Haze ja Reid Scott.


title: Venom (vuoden 2018 elokuva)

text: Venom-elokuvaa suunniteltiin alun perin vuonna 2007 spin-offiksi Sam Raimin ohjaamille "Hämähäkkimies"-elokuville. Useiden eri toteutusyritysten jälkeen maaliskuussa 2017 vahvistettiin, että Venomista ilmestyisi elokuva, jonka tarkoitus olisi aloittaa uusi jaettu universumi, jossa esiintyy Marvel-hahmoja, joiden elokuvaoikeudet Sony omistaa. Rosenberg ja Pinkner kiinnitettiin käsikirjoittajiksi sekä Fleischer ohjaajaksi ja Hardy pääosan esittäjäksi toukokuussa 2017. Kuvaukset alkoivat Atlantassa ja New Yorkissa lokakuussa 2017. Elokuvan inspiraatioina toimivat pääosin sarjakuvatarinat "Venom: Lethal Protector" (1993) ja "Planet of the Symbiotes" (1995).


title: Venom (vuoden 2018 elokuva)

text: "Venom" sai maailmanensi-iltansa Regency Village Theaterissa, Los Angelesissa, 1. lokakuuta 2018. Elokuvateattereihin se ilmestyi 5. lokakuuta 2018. Elokuva sai negatiivisen vastaanoton kriitikoilta jotka tunsivat elokuvan tunnelman ja käsikirjoituksen huonoksi, mutta Tom Hardyn roolisuoritusta kehuttiin. Katsojat ovat kuitenkin antaneet elokuvalle varsin positiivisen vastaanoton.


title: Venom (vuoden 2018 elokuva)

text: Asutuskelpoisia planeettoja etsivä Life-säätiö on löytänyt komeetan, joka on täynnä symbioottisia elämänmuotoja. He tuovat neljä niistä (yhden harmaan, yhden sinisen, yhden keltaisen ja yhden mustan) avaruussukkulalla maahan, mutta harmaa symbiootti pakenee ja saa sukkulan tekemään pakkolaskun Malesiaan. Kolme muuta toimitetaan säätiön tutkimuslaitokseen San Franciscoon, missä toimitusjohtaja Carlton Drake saa selville, että symbiootti voi selvitä vain asettumalla happea hengittävän eliöön, joka toimisi isäntäkehona. Ensimmäiset koekappaleet kuitenkin hylkivät keltaista symbioottia, joka kuolee. Drakeen epäluuloisesti suhtautuva tutkiva journalisti Eddie Brock saa tietää kihlattunsa, asianajaja Anne Weyingin, saaneen salaisia asiakirjoja Life-säätiöltä oikeudessa puolustamista varten. Tutkittuaan niitä salaa, Brock saa tietää kolmen ihmisen kuolleen ihmiskokeissa ja ottaa asian puheeksi haastatellessaan Drakea, jolloin Brock ja Weying saavat kumpikin potkut työpaikoistaan ja Weying purkaa heidän kihlauksensa.


title: Venom (vuoden 2018 elokuva)

text: Kuusi kuukautta myöhemmin Draken kokeet ovat lähellä täydellisen symbioosin saavuttamista. Ihmiskokeita vastustava tutkija Dora Skirth pyytää Brockin apua paljastaakseen maailmalle totuuden. Skirth auttaa Brockia murtautumaan laboratorioon, jossa koditon nainen ja Brockin tuttava Maria on altistettu mustalle symbiootille, joka hyökkää ja siirtyy Brockin kehoon, tappaen Marian. Brock pakenee, mutta huomaa saaneensa yli-inhimillisiä kykyjä ja kokevansa muita epätavallisia oireita. Weyingin uusi poikaystävä, lääkäri Dan Lewis, alkaa tutkia symbiootin vaikutuksia Brockiin. Drake rankaisee Skirthiä petoksesta päästämällä sinisen symbiootin tämän kimppuun, tappaen hyljinnän sivuvaikutuksiin sekä Skirthin että symbiootin.


title: Venom (vuoden 2018 elokuva)

text: Draken lähettämät palkkasoturit hyökkäävät Brockin kimppuun saadakseen mustan symbiootin takaisin. Mutta sitten symbiootti muuttaa Brockin hirviömäiseksi olennoksi, joka torjuu hyökkääjät. Symbiootti alkaa kommunikoida Brockin kanssa ja paljastaa nimekseen Venom. Venom kertoo komeetalla olevien symbioottien etsivän uusia maailmoja, joiden asukkaita käyttää joko isäntäkehoina tai ravintona. Brock murtautuu entisen työpaikkansa tiloihin jättääkseen sinne todisteet Drakea vastaan ja torjuu symbiootin avulla alakerrassa SWAT-ryhmän hyökkäyksen. Weying näkee Brockin muodonmuutoksen ja vietyään hänet takaisin Lewisin laboratorioon, paljastuu, että symbiootti heikensi isäntäkehonsa elimiä. Venomin mukaan se olisi osa symbioosia, mutta Brock irrottaa hänet kehostaan Lewisin magneettikuvauslaitteen tuottamalla äänellä. Tämän jälkeen Draken miehet nappaavat Brockin.


title: Venom (vuoden 2018 elokuva)

text: Harmaa symbiootti, nimeltään Riot, selvittää tiensä Malesiasta San Franciscoon siirtymällä kehosta toiseen ja lopulta itse Drakeen. Drake ja Riot päättävät mennä Life-säätiön avaruusluotaimella takaisin komeetalle, tuodakseen loput symbiootit valloittamaan Maata. Weying antaa paenneen Venomin asettua väliaikaisesti kehoonsa päästäkseen Life-säätiön tiloihin vapauttamaan Brockin. Brock ja Venom yhdistyvät uudelleen ja Venom päättää auttaa Brockia pysäyttämään Draken ja Riotin suunnitelmat. Pitkän taistelun jälkeen Brock ja Venom onnistuvat Weyingin avulla vaurioittamaan luotainta, joka räjähtää laukaisun jälkeen, tappaen Draken ja Riotin. Brock palaa takaisin journalistin työhön ja uskottelee Weyingille Venomin kuolleen myös räjähdyksessä ja he päättävät jatkaa ystävinä. Hän kuitenkin ryhtyy salaa tappamaan rikollisia suojellakseen kaupunkia ja ruokkiakseen Venomia.


title: Venom (vuoden 2018 elokuva)

text:
Lopputekstien välissä näytetyssä kohtauksessa Brock menee San Quentinin vankilaan haastattelemaan sarjamurhaaja Cletus Kasadyä, joka vannoo pakenevansa ja tuovansa kaupunkiin ”verilöylyn”.
Marvel Comicsin sarjakuvista tutun hahmon, Eddie Brockin, ensimmäinen näytelty versio esiintyi vuonna elokuvassa "Spider-Man 3 – Hämähäkkimies 3", näyttelijänään Topher Grace. Hahmolla oli alun perin tarkoitus olla vain pieni rooli elokuvassa, eikä hänen ollut tarkoitus tulla vielä Venomiksi. Hänet kuitenkin muutettiin elokuvan varsinaiseksi viholliseksi, koska tuottaja Avi Arad uskoi elokuvasarjan luottavan liikaa ohjaaja Sam Raimin omiin suosikkeihin, eikä siihen mitä modernit fanit halusivat nähdä. Raimi oli vastentahtoinen Venomin käyttämisen suhteen ”inhimillisyyden puutteensa” vuoksi. Arad paljasti heinäkuussa 2007 suunnitelmansa Venomiin keskittyvästä spin-offista.


title: Venom (vuoden 2018 elokuva)

text:
Heinäkuussa 2008 Sony kehitti aktiivisesti "Venomia" "Spider-Man 3:n" jatko-osien ohella, jotta hahmon voitaisiin ”lisätä pitkäikäisyyttä” elokuvasarjaan samalla tavalla, kuin Wolverine 20th Century Foxin "X-Men" -elokuvasarjaan. Jacob Estes toimitti studiolle käsikirjoiituksen, mutta studio harkitsi toisenlaista suuntaa elokuvalle ja päätti etsiä uuden käsikirjoittajan. Lisäksi Sony ei ollut vielä vakuuttunut, että Gracen kannattaisi jatkaa roolissaan. Syyskuussa Sony palkkasi Paul Wernickin ja Rhett Reesen laatimaan uusi käsikirjoitus, kun alan sisäpiiriläiset ehdottivat, että Gracen pitäisi palta rooliinsa spin-off -elokuvassa, ”koska miellyttävä näyttelijä voisi olla sympaattinen pahantekijä”, Venomin luojiin kuuluvan Todd MacFarlane epäillessä, ettei Venom-elokuva onnistuisi hyvin, jos sen keskiössä on roisto. Wernick ja Reese hesittelivät Sonylle idean alkuperätarinasta, jota Reese kuvaili ”realistiseksi, maadoitetuksi, hieman synkemmäksi otteeksi hahmosta.” Kaksikko työskenteli Sonyn ja Marvelin hahmotelmien sisällä, joissa ”oli selkeät säännöt roistosta, taustarinasta ja kaikesta muusta vastaavasta”. Luonnos valmistui huhtikuussa 2009, johon sisältyi erityisesti Stan Leelle kirjoitettu rooli, sekä kohtaus, jossa Venom-symbiootti hyppää ”kehosta kehoon [ympäri kaupunkia], ja jokaisesta sen riivaamasta kehosta tulee erittäin väkivaltainen ja lyö jotakuta toista ja sitten hyppää [siihen].”
Wernick ja Reese luovuttivat toisen luonnostelman syyskuussa 2009 ja Reese sanoi, että Sony oli ”etenemässä eteenpäin kaikilla mahdollisilla tavoilla kuin voivat”. Kuukausi sitten Gary Ross, joka silloin kirjoitti uudelleen "Spider-Man 4:n", palkattiin tekemään uudelleen "Venomin" käsikirjoitus, ohjaamaan sekä Aradin kanssa tuottamaan elokuva. Gracea ”ei pidetty mahdollisena” palaamaan rooliin, elokuvan työstämisen alkaessa ”piirustuspöydältä” ja tarkoituksena tehdä roistosta” antisankari, josta tulee viattomien puolustaja.” Tammikuussa 2010 Sony ilmoitti "Hämähäkkimies"-elokuvasarjan saavan uudelleenkäynnistyksen, kun Raimi päätti, ettei palaa enää ohjaajaksi "Spider-Man 3:n" jälkeisiin elokuviin. Maaliskuussa 2012 Sony oli yhä kiinnostunut "Venom"-elokuvan tekemisestä, pyrkien nyt hyödyntämään ensimmäisen uuden elokuvan, "The Amazing Spider-Manin" julkaisua. Studio oli neuvotteluissa Josh Trankin kanssa saadakseen tästä uuden ohjaajan Rossin tilalle, tämän siirryttyä "Nälkäpelin" ohjaajaksi. Saman vuoden kesäkuussa Arad ja toinen tuottaja Matt Tolmach keskustelivat "Venomin" tekemisestä osan "The Amazing Spider-Manin" universumia, verrattuaan Marvel Cinematic Universen (MCU) elokuvien risteämistä "The Avengersin" myötä. Arad kutsui sitä vain ”Eddie Brockin tarinaksi”, mutta Tolmach lisäsi, ”Toivottavasti nämä maailmat tulevat vielä yhteen jonain päivänä.”


title: Venom (vuoden 2018 elokuva)

text: Kesäkuussa 2013 Sony paljasti suunnitelmansa käyttää elokuvaa "The Amazing Spider-Man 2" perustamaan oman elokuvauniversumin niille Marvel-hahmoille, joiden oikeudet studiolla oli, mukaan lukien Venom. Aradin ja Tolmachin oli tarkoitus tuottaa elokuvat, Alex Kurtzmanin, Roberto Orcin ja Ed Solomonin ollessa stoutuneina "Venomin" käsikirjoittajiksi ja Kurtzmanin ohjaajaksi. Huhtikuussa 2014, Arad ja Tolmach sanoivat "Venomin" saavan ensi-iltansa "The Amazing Spider-Man 3:n" jälkeen—jonka suunniteltu ensi-ilta oli 27. toukokuuta 2016—mutta ennen "The Amazing Spider-Man 4:ää". Mutta "The Amazing Spider-Man 2" ei menestynyt riittävän hyvin, jolloin Sony oli ”valtavan paineen alla [mikä vaati heitä] katsomaan kunnolla heidän tärkeintä elokuvasarjaansa” ja jaetun universumin toteuttamistapaa mietittiin uudeellen. "The Amazing Spider-Man 3:n" ensi-ilta siirtyi vuodelle 2018 ja Venom-elokuva "Venom Carnagen" ensi-ilta siirrettiin vuodelle 2017. Kurtzman oli yhä kiinnitettynä ohjaajaksi ja Solomonin ohella käsikirjoittajaksi. Helmikuussa 2015 Sony ja Marvel Studios julkistivat uuden yhteistyösopimuksen, jossa Marvel tuottaisi Sonylle seuraavan Hämähäkkimies-elokuva ja tekisi hahmosta osan MCU:ta. Sony aikoi yhä tuottaa spin-off -elokuvat ilman Marvelia. Marraskuussa projektien uskottiin elokuvan peruttu, kun Sony keskittyi Marvelin kanssa uuden Hämähäkkimies-elokuvan toteuttamiseen.


title: Venom (vuoden 2018 elokuva)

text: Maaliskuussa 2016 Sony päätti jälleen toteuttaa "Venomin", Aradin ja Tolmachin ollessa kiinnitettyinä tuottajiksi ja Dante Harperin laatiessa uusi käsikirjoitus. Projekti kuvailtiin erillisenä Sonyn ja Marvelin uusista "Spider-Man" -elokuvista ja aloittavan oman elokuvasarjansa. Vuosi myöhemmin Sony asetti elokuvan ensi-iltapäivämääräksi 5. lokakuuta 2018 ja selitti, ettei Kurtzman ole mukana uudessa projektissa ja ettei uutta ohjaaja ollut vielä valittu. Mutta Scott Rosenberg ja Jeff Pinkner olivat nyt sitoutuneet käsikirjoittajiksi. "Venomin" ei pelkästään odotettu aloittavan uutta elokuvasarjaa, vaan myös MCU:sta itsenäinen jaettu universumi, johon kuuluisi R-ikärajoitettuja (Suomessa 16) pienemmän budjetin elokuvia, kuten 20th Century Foxin "X-Men" -elokuvasarjaan kuuluvat "Deadpool" ja "Logan". Sony ohjaajaehdokaslistaa uskottiin kuuluvan myös Adi Shankar, joka oli tunnettu synkistä ja R-ikärajoitetuista otteistaan ”omistuksiin, joiden parissa kasvoi”. Toukokuussa Sony julkisti Tom Hardy esittävän pääosassa Eddie Brockia / Venomia, ja että Ruben Fleischer ohjaisi elokuvan, joka aloittaisi ”Sonyn Marvel-universumin”. "Venom" ei olisi yhdenkään toisten elokuvan spin-off. Sony valitsi Fleischerin pitkän etsinnän jälkeen, mutta Hardyn, Venomin ”suuren fanin”, valinta nimikkorooliin hyvin pian sen jälkeen, kun hän huhtikuussa poistui J. C. Chandorin projektista "Triple Frontier" ja Sony ”näki tilaisuuden kosiskella kysyttyä lahjakkuutta.”


title: Venom (vuoden 2018 elokuva)

text: Kesäkuussa 2017 Marvel Studiosin johtaja Kevin Feige vahvisti elokuvan olevan yksinomaan Sonyn projekti, eikä Marvelilla ollut suunnitelmia luoda yhteyttä sen ja MCU:n välille. Tuottaja Amy Pascal kuitenkin sanoi Sonyn aikovan sijoittaa oman Marvel-univeruminsa elokuvat ”samaan maailmaan” kuin uudet MCU-elokuvat "ista" alkaen, kuvailen niitä ”lisäykseksi” tuolle maailmalle. Hän myös sanoi "Venomin" olevan yhteydessä Sonyn Marvel-universumin toiseen suunniteltuun elokuvaan, "Silver & Blackiin", ja että Tom Hollandin Hämähäkkimiehellä olisi mahdollisuus esiintyä. Myös Carnagen odotetaan esiintyvän "Venomissa". Heinäkuussa Columbia Picturesin johtaja Sanford Panitch selitti, että Sonya ei kiinnostanut tuottaa ”tavanomaisia sarjakuvaelokuvia” vaan aikovan antaa jokaiselle Marvel-universuminsa elokuvalle erilaisen tyylin. "Venomia" pidettiin ”pyörrähdyksenä kauhuelokuvassa”, jonka inspiraationa olivat John Carpenterin ja David Cronenbergin elokuvat, mutta jotka olivat ”enemmän poppia ja hupia”. Fleischer sanoi, että häntä olivat ”aina kiehtoneet antisankarimaisemmat supersankarit. [Venomissa] on synkkä elementti ja nokkeluus, joka on aina vedonnut minuun.” Hän sanoi elokuvan tutkivan Venomin alkuperää ja tutkivan Brockin ja symbiootin suhdetta samalla tavalla kuin Jekyllin ja Hyden suhdetta.


title: Venom (vuoden 2018 elokuva)

text: Riz Ahmed oli elokuussa neuvotteluissa roolista elokuvassa, Matt Smithin, Pedro Pascalin ja Matthias Schoenaertsin pyrkiessä myös kyseiseen rooliin. Syyskuussa Michelle Williams osallistui neuvotteluihin piirisyyttäjän ja Brockin rakastajattaren roolista. Lokakuussa neuvotteluissa elokuvarooleista olivat Jenny Slate, Reid Scott ja Scott Haze. Kelly Marcel laati käsikirjoituksen viimeisimmän luonnoksen.


title: Venom (vuoden 2018 elokuva)

text: Kuvaukset alkoivat 23. lokakuuta 2017 ja sijoittuvat Atlantaan sekä New Yorkiin. Oliver Scholl toimii elokuvan tuotantosuunnittelijana, toimittuaan samassa asemassa myös "Spider-Man: Homecomingin" tuotannossa. Williamsin liittyminen näyttelijäkaartiin vahvistettiin marraskuussa, Sonyn järjestäessä hänen kuvausaikataulunsa sopimaan elokuvan "All the Money in the World" uudelleenkuvausten kanssa. Joulukuussa Fleischer ja Hardy sanoivat elokuvan olevan ”tärkeä Marvel-universumille” ja että perustuisi pääosin sarjakuvaminisarjoihin "Venom: Lethal Protector" ja "Planet of the Symbiotes". Hardy lisäsi, että sarjakuvan tavoin, elokuva sijoittuisi San Franciscoon. Saman kuukauden aikana Woody Harrelson oli neuvotteluihin roolista elokuvassa ja Williamsin näyttelemän hahmon paljastettiin olevan Anne Weying. Lisäkuvaukset sijoittuivat San Francisco vuoden 2018 tammikuun 16. ja 26. päivän välillä. Kuvauspaikkoina olivat Russian Hill, North Beach, Chinatown ja Financial District. Kuvaukset päättyivät 27. tammikuuta 2018.


title: Venom (vuoden 2018 elokuva)

text: Ahmed ja Scott vahvistetiin näyttelijöiksi elokuvaan helmikuussa 2018 ja Will Beallin paljastettiin olevan yksi käsikirjoittajista. Kuukausi myöhemmin Sope Alukon ja Scott Deckertin vahvistettiin nyös näyttelevän elokuvassa. Lisäksi Hazen ja Harrelsonin vahvistettiin näyttelevän elokuvassa ja Ahmedin roolihahmoksi vahvistettiin Life-säätiön johtaja Carlton Drake. Heinäkuussa 2018 paljastettiin, että Carlton Drake olisi elokuvassa myös Riot-symbiootin isäntä: rooli, joka sarjakuvissa kuului palkkasoturi Trevor Colelle.


title: Venom (vuoden 2018 elokuva)

text: Ludwig Göransson sitoutui maaliskuussa 2018 "Venomin" säveltäjäksi, tehtyään aiemmin yhteistyötä Fleischerin kanssa elokuvan "30 Minutes or Less" parissa.


title: Venom (vuoden 2018 elokuva)

text: "Venom" sai ensiesityksensä Regency Village Theaterissa, Los Angelesissa, 1. lokakuuta 2018. Yhdysvalloissa ja Suomessa elokuva sai teatteriensi-iltansa 5. lokakuuta 2018.


title: Pala palalta

text: Pala palalta on hardcore punk -yhtye Valse Tristen EP-levy, joka julkaistiin lokakuussa 1993 levymerkillä Trash Can Records. Siitä otettiin 600:n kappaleen 7” vinyylipainos, jonka mukana tuli rintamerkki.


title: Frank J. Fletcher

text: Frank Jack Fletcher (29. huhtikuuta 1885 Marshalltown, Iowa – 25. huhtikuuta 1973 Bethesda, Maryland) oli yhdysvaltalainen amiraali, joka toimi komentajana toisen maailmansodan Tyynenmeren sodassa.


title: Frank J. Fletcher

text: Fletcher valmistui Yhdysvaltain laivastoakatemiasta vuonna 1906. Hän osallistui vuoden 1914 Veracruzin miehitykseen Meksikossa ja sai kongressin kunniamitalin pelastettuaan suuren määrän pakolaisia laivaansa. Ensimmäisen maailmansodan aikana hän oli muun muassa hävittäjän kapteenina ja sai Navy Cross -kunniamerkin laivasaattueiden suojelusta vaarallisilla vesillä. Vuosina 1933–1936 Fletcher toimi laivastoministeri Claude Swansonin adjutanttina. Oltuaan välillä vuoden ajan taistelulaiva "USS New Mexicon" kapteenina Fletcher palasi laivaston päämajaan Washingtoniin. Syksystä 1939 alkaen hän oli risteilijädivisioonan komentaja. Pearl Harborin hyökkäyksen aikana hän oli turvassa merellä lippulaivallaan "USS Minneapolisilla" ja sai heti sodan alussa ylennyksen kontra-amiraaliksi. Fletcher komensi toista kahdesta taisteluosastosta, jotka osallistuivat keväällä 1942 iskuihin Marshallin- ja Gilbertsaarille, ja oli mukana taistelemassa japanilaisten hyökkäystä vastaan Salamauan–Laen alueella Uudessa-Guineassa.


title: Frank J. Fletcher

text: Fletcher komensi amerikkalaisia joukkoja kahdessa tunnetussa voitokkaassa meritaistelussa, toukokuun 1942 Korallimeren taistelussa ja kesäkuun 1942 Midwayn taistelussa. Midwayssa hän tosin joutui luovuttamaan kesken taistelun tosiasiallisen johdon kontra-amiraali Raymond A. Spruancelle kun hänen lippulaivansa "USS Yorktown" sai torpedo-osuman. Fletcher ylennettiin pian Midwayn voiton jälkeen vara-amiraaliksi. Hän johti myös amerikkalaisten hyökkäystä Guadalcanalille elokuussa 1942 yhdessä kontra-amiraali Richmond K. Turnerin kanssa, jolloin he ajautuivat erimielisyyksiin. Fletcheriä moitittiin myöhemmin päätöksestään vetää lentotukialuksensa pois japanilaisten lähestyessä, koska tämä asetti maihinnousujoukkojen huollon alttiiksi hyökkäyksille. Fletcher oli johdossa myös myöhemmin samassa kuussa käydyssä Itäisten Salomonsaarten taistelussa, jossa hän haavoittui itse lievästi lippulaivansa "USS Saratogan" saatua osuman. Tämän jälkeen hänet siirrettiin lomalle.


title: Frank J. Fletcher

text: Marraskuusta 1942 alkaen Fletcher oli Seattlessa luoteisen rannikkopuolustuksen ja huhtikuusta 1944 alkaen sen tilalle perustetun Alaskan rannikkopuolustuksen johtajana. Vuodesta 1943 sodan loppuun asti hän oli myös koko pohjoisen Tyynenmeren alueen komentaja. Japanin antauduttua hänen joukkonsa miehittivät maan pohjoisosan. Hän jäi eläkkeelle 1947 ja sai samalla ylennyksen amiraaliksi. Kuoltuaan vuonna 1973 Fletcher haudattiin Arlingtonin sotilashautausmaalle Washingtoniin.


title: Audi Sport TT Cup

text: Audi Sport TT Cup on vuonna 2015 käynnistynyt kansainvälinen kilpa-autoilusarja, joka ajetaan Saksan vakioautojen DTM-sarjan yhteydessä. Sarja korvasi vuosina 2004–2014 toimineen Volkswagen Scirocco R-Cup -sarjan.


title: Berg-sur-Moselle

text: Berg-sur-Moselle on kunta Koillis-Ranskassa Mosellen departementissa Grand Estin alueella.


title: Berg-sur-Moselle

text: Kunnan alueella sijaitsee linna "Château de Berg", joka on Ranskan historiallisten monumenttien listalla. Linna oli Echternachin luostarin apottien residenssi. Ensimmäinen linna rakennettiin vuonna 1258. Se kuitenkin tuhoutui 1300-luvulla Rodemackin aatelisherrojen ja Metzin piispan välisissä taisteluissa. Nykyisen muotonsa linna sai 1600-luvulla.


title: Kepa Arrizabalaga

text: Kepa Arrizabalaga Revuelta (s. 3. lokakuuta 1994 Ondarroa, Espanja) on espanjalainen jalkapalloilija. Hän on pelipaikaltaan maalivahti ja edustaa Englannin Valioliigassa pelaavaa Chelseaa. Tämän lisäksi hän kuuluu Espanjan jalkapallomaajoukkueeseen.


title: Kepa Arrizabalaga

text: Arrizabalaga on baskiseura Athletic Bilbaon junioriakatemian kasvatti. Hänet nostettiin seuran reservijoukkueeseen vuonna 2013 ja siellä hän pelasi ensimmäisen ottelunsa 16. helmikuuta 2013 UD Logroñésia vastaan.


title: Kepa Arrizabalaga

text: 20. heinäkuuta 2015 Arrizabalaga siirtyi kauden 2015–2016 kestävällä lainasopimuksella Valladolidiin. Hän teki ensiesiintymisensä joukkueessa 22. elokuuta 2015 ottelussa Córdobaa vastaan.


title: Kepa Arrizabalaga

text: Lainakauden jälkeen Arrizabalaga palasi takaisin kasvattajaseuraansa ja aloitti kauden 2016–2017 kolmosmaalivahtina, edellään Gorka Iraizoz ja Iago Herrerín. Hän teki ensiesiintymisensä edustusjoukkueessa Primera Divisiónissa 11. syyskuuta 2016 ottelussa Deportivo La Coruñaa vastaan. Vastuu kasvoi kauden edetessä ja hän päätti lopulta sen joukkueen ykkösmaalivahtina.


title: Pekka Saukko

text: Pekka Juhani Saukko (s. ) on suomalainen Turun yliopiston oikeuslääketieteen emeritusprofessori.


title: Pekka Saukko

text: Saukko kirjoitti ylioppilaaksi Lauttasaaren yhteiskoulusta vuonna 1965. Hän valmistui lääkäriksi (Dr univ med) Wienin yliopistosta vuonna 1975. Oulun yliopistosta Saukko valmistui oikeuslääketieteen erikoislääkäriksi vuonna 1981 sekä lääketieteen ja kirurgian tohtoriksi vuonna 1983. Hänen äkillisten sydänperäisten kuolemien diagnostiikkaa käsitelleen englanninkielisen väitöskirjansa otsikkona oli "Evaluation of diagnostic methods for early myocardial injury in sudden cardial deaths". Oulun yliopiston oikeuslääketieteen dosentiksi hänet nimitettiin vuonna 1986 ja Lapin yliopiston dosentti hän on ollut vuodesta 1990.


title: Pekka Saukko

text: Hän työskenteli Oulun yliopiston oikeuslääketieteen assistenttina ja apulaisopettajana vuosina 1976–1982, Oulun lääninhallituksen lääninoikeuslääkärinä vuosina 1982–1989, sekä oikeuslääketieteen professorina Tampereen ja Kuopion yliopistoissa 1989–1991. Turun yliopiston oikeuslääketieteen professorina hän oli vuodesta 1992 eläkkeelle (emeritusprofessoriksi) siirtymiseensä saakka.


title: Pekka Saukko

text: Saukko kutsuttiin Saksan kansallisen tiedeakatemian Leopoldinan jäseneksi vuonna 1995. Hän on myös Unkarin Budapestin Semmelweis-yliopiston kunniatohtori (2001), sekä Unkarin oikeuslääketieteellisen seuran, Belgian kuninkaallisen oikeuslääketieteen seuran ja Saksan oikeuslääketieteen seuran kunniajäsen.


title: Pekka Saukko

text: Saukko on julkaissut runsaasti oikeuslääketieteellisiä artikkeleja sekä ollut kirjoittamassa alan kotimaisia ja kansainvälisiä oppi- ja käsikirjoja. Teoksista mainittakoon esimerkiksi:


title: Lexus LS

text: Lexus LS on Lexuksen lippulaivamalli, jota myy Toyotan tytäryhtiö Lexus. Japanissa LS:ää myytiin Toyota Celsior -nimellä kunnes Lexus-merkki tuli markkinoille siellä vuonna 2006. Kun neljännen sukupolven LS esiteltiin, Celsior-nimestä luovuttiin.


title: Lexus LS

text: Ensimmäisen sukupolven LS esiteltiin mallivuodeksi 1990.


title: Lexus LS

text: Toisen sukupolven LS esiteltiin mallivuodeksi 1995.


title: Lexus LS

text: Kolmannen sukupolven LS esiteltiin mallivuodeksi 2001.


title: Lexus LS

text: Neljännen sukupolven LS esiteltiin mallivuodeksi 2007.


title: Lexus LS

text: Viidennen sukupolven LS esiteltiin mallivuodeksi 2017.


title: St Patrick's Athletic FC

text: St Patrick’s Athletic Football Club () on jalkapalloseura Dublinista. Seura pelaa Irlannin korkeimmalla sarjatasolla League of Ireland Premier Divisionissa. Irlannin mestaruuden seura on voittanut kahdeksan kertaa, joista ensimmäinen tapahtui kaudella 1951–52 ja viimeisin vuonna 2013. FAI Cupin St Patrick’s Athletic on voittanut kolmesti: 1958–59, 1960–61 ja 2014.


title: Infokondria

text: Infokondria (engl. "infochondria)" on ilmiö, jossa henkilö haluaisi omaksua enemmän tietoa kuin mihin kokee pystyvänsä. Toisin sanoen hän kokee aivojensa ylikuormittuneen. Tämä haittaa uuden oppimista ja omaksumista. Paras hoitokeino tilaan on hyväksyä, että kaikkea ei voi osata tai oppia ja lakata harmittelemasta kaikkea sitä tietoa ja taitoa, jota emme ole ehtineet oppimaan.


title: Infokondria

text: Infokondria täytyy myös erottaa informaatioähkystä, joka on ahdistusta suuresta tietomäärästä. Toisin kuin infoähkyssä, infokondriassa oma rajallisuus nähdään ongelmana - ei tiedon suuri määrä. Infokondriaa potiessaan henkilö tunnistaa oman rajallisuutensa, mutta haluaisi kyetä omaksumaan enemmän. Informaatioähkyssä henkilökohtainen omaksumisen raja on tullut vastaan.


title: Infokondria

text: Infokondrian kokemisen riskiä lisäävät esimerkiksi huonolaatuinen uni, elämäntilanne ja työhön tai rahaan liittyvät huolet.


title: Infokondria

text: Tanskalainen kirjailija Carsten Graff käytti infokondria-termiä ensimmäisen kerran vuonna 1999.


title: Luotsauslaitos

text: Luotsauslaitos on nimi, jota saatetaan käyttää luotsauksesta vastaavasta organisaatiosta. Suomessa luotsausta hoitaa valtionyhtiö Finnpilot Pilotage Oy. Finnpilot toimi aikaisemmin osana Merenkulkulaitosta ja vuodet 2004–2010 nimellä Liikelaitos Finnpilot.


title: Language of the Lost

text: Language of the Lost on punk rock -yhtye I Walk the Linen neljäs ja viimeiseksi jäänyt studioalbumi, joka julkaistiin 24. helmikuuta 2010 levymerkillä Fullsteam Records.


title: Language of the Lost

text: Albumi debytoi Suomen virallisen listan sijalla 30.


title: Language of the Lost

text: Albumi sai hyvän vastaanoton. Desibelin Ilkka Valpasvuo antoi albumille neljä tähteä viidestä, ja kuvaili yhtyeen kykenevän antamaan tiukkuuden vastapainoksi myös hengittäviä melodioita, mikä antaa kokonaisuudelle myös popahtavia elementtejä. Imperiumin Mika Penttinen ylisti kitaristi Pekka Lainetta oikeanlaisen ja ajattoman äänimaailman löytämisestä albumia varten, ja piti rumpu- ja bassotyöskentelyä vapautuneena ja luovana. Soundin Jari Jokirinne antoi albumille neljä tähteä viidestä, ja piti albumia yhtenäisenä sekä suositteli sitä myös punk rock -musiikkiin perhehtymättömille.


title: Language of the Lost

text: Kaikki kappaleet säveltänyt ja sanoittanut Ville Rönkkö, ellei toisin mainittu.


title: Pandiveren ylänkö

text: Pandiveren ylänkö eli on Pohjois-Viron ylänköalueen korkein alue. Se rajautuu pohjoisessa Virun tasankoon, idässä Alutagusen alankoon, etelässä Keski-Viron ylänköön ja lännessä Kõrvemaahan. Ylängön alueen korkeus on enimmäkseen 80–95 metriä mpy. ja alue kohoaa 50–60 metriä korkeammalle kuin viereisillä alangoilla. Ylängöllä esiintyy runsaasti lähteitä.


title: Pandiveren ylänkö

text: Pandiveren ylänkö on yksi Viron viidestä ylängöstä: Pandiveren, Otepään, Sakalan, Karulan ja Haanjan ylänkö. Sen nimi on tullut pienestä Pandiveren kylästä, joka sijaitsee ylängöllä. Aluetta on kutsuttu muillakin nimillä. Maantieteilijä K. Rathlef käytti vuodesta 1851 alkaen nimeä Sallan ylänkö, mutta jo 1870-luvulla alettiin käyttämään Ferdinand Müllerin ehdottamaa nimeä Pandiveren ylänkö. Hän katsoi, että korkeussuhteiden valossa tämä korkeampi seutu oli merkittävämpi kuin Sallan alue, missä sijaitsi alueen korkein yksittäinen mäki Emumägi.


title: Pandiveren ylänkö

text: Pandiveren kallioperän ylin kerrostuma on yli 300 miljoona vuotta vanhaa devonikauden kalkkikiveä . Pandiveren ylänkö on syntynyt viimeisen jääkauden aikana, kun mannerjäätikön virtaavat kielekkeet välillä kiersivät ylängön ja kuluttivat siellä enemmän maanpintaa kuin nykyisellä ylängöllä. Välillä mannerjäätiköt virtasivat myös Pandiveren yli ja viimeisen jääkauden loppuvaiheessa sinnekin on jäänyt sulavan jäätikön tekemiä pinnanmuotoja. Selvin jäänne on moreenipatja, joka peittää muutamaa paikkaa lukuun ottamatta koko ylängön noin 1–5 metrin paksuisella kerroksella. Alueen eteläosissa sijaitsee myös ryhmä drumliineja. Moreenin päällä kulkee pohjois-etelä-suuntaisina muutamat harjut, jotka ovat jäätikön alla virranneiden jäätikköjokien jäänteitä. Muutaman harjuun liitty myös jäätikköjoen purkautumisaukon eteen syntyneitä jäätikködeltoja ja sandureja. Alueen pohjoispäässä on kaksi jäätikköjoen kuluttamaa uomaakin. Ne ovat voineet syntyä jäätikköjärven purkautuessa alueen yli. Etelässä, idässä ja luoteessa on merkkejä jäätikköjärven sedimenteistä, kun järven vedenpinta on noussut ylängön rinteille asti. Niissä kohdissa, missä moreenia ei ole, näkyvät karstialueet paljaina ja niiden luontotyyppi alvari selkeästi.


title: Pandiveren ylänkö

text: Viron alue on jaettu maantieteellisiin alueisiin, joista Pandiveren ylänkö muodostaa oman kokonaisuutensa. Sen pinta-alaksi ilmoitetaan 2 415 km², josta 1 375 km² on kalkkikivi- ja karstialuetta. Ylängöltä tunnetaan yli 200 karstialuetta, joista 12 on 10–100 ha kokoisia. Suurin niistä on Savalduman karstinsuojelualue ja se sijaitsee Tamsalun lähellä. Alueella sataa 700 millimetriä vuodessa. Kalkkikivi vaikuttaa sadeveden valuntaan maan pinnalla, pohjaveden muodostumistapaan ja pohjaveden vedenlaatuun. Esimerkiksi ylängön keskivaiheillä erittyy pohjaveteen suuria määriä fosfaatteja. Ylänköalueen laella ei esiinny jokia, koska huokoinen kalkkimaa imee sadevedet maan alle ja jossa ne virtaavat maanalaisissa puroissa ja joissa. Maanalainen vesi pulppuaa maanpinnalle lähteissä (), joita esiintyy alueella runsaasti. Lähteiden vedentuotto riippuu sademääristä, mutta ne ovat suomalaisiin lähtesiin nähden tuottoisempia. Alueen suurimpia lähteitä ovat Araveten lähde (993 litraa sekunnissa (l/s)), joka on Viron suurin lähde, ja Lavin lähde (460 l/s), Kihmen lähde (401 l/s), Norra allikas (296 l/s), Norra-Oostriku allikajärv, Jäneda allikajärv, Imastu allikas, Kulina ja Simuna lomb.


title: Pandiveren ylänkö

text: Alueen reunoilta saavat alkuunsa noin seitsemäsosa Viron joista tai ojista. Alueelta virtaa jokiin 1 575 miljoonaa m³ vettä vuodessa. Nämä joet ovat Suomenlahteen laskevat Jägala jõgi, Valgejõgi, Loobu jõgi, Mustoja, Selja jõgi, Kunda jõgi ja Purtse jõgi, Peipsijärveen laskevat Tagajõgi ja Avijõgi, Emajõen sivujoet Pedja- ja Põltsamaa jõgi sekä Riianlahteen laskeva Pärnunjoki. Vaikka tässä on luetteloitu jokien pääuomien nimiä, tarkoitetaan niillä myös joen sivujokia.


title: Pandiveren ylänkö

text: Alueen korkeimmissa osissa, joka muodostuu 1 375 km² laajuisesta kalkkikivikerroksista, ei esiinny järviä. Korkeimman alueen reunoilla on vähän järviä ja ne ovat pieniä. Järvien ja lampien kokonaismäärä on 72 . Yksikään järvi ei ylitä 50 ha, yli 10 ha järviä on 11 ja yli 2 ha järviä on 9 . Jokien tiheys alueella on vain 0,005 km/km² , kun se on Virossa keskimäärin 0,23 km/km² . Suurimmat niistä ovat Väinjärv ja Porkuni järv, josta Valgejõgi saa alkuunsa. Porguni järvi on kuuluisa siitä, että sen vesi vähäsateisina keskinä vajoaa maahan ja silloin järvi kuivuu kokonaan. Samaa tapahtuu toisillekin karstijärville kuten Võhmetussa ja Lemkülan järvet ja Savalduman Heinjärv. Muita alueen järviä ovat Ohepalu järv ja Sinijärv, jonka vedenväri on voimakkaasti turkoosin värinen.


title: Pandiveren ylänkö

text: Viro on maantieteellisesti varsin matala ja sataa metriä korkeammat mäenhuiput saavat Virossa erityistä huomiota. Rakken Sallassa sijaitseva Emumägi on 166 metriä mpy. ja 79 metriä ympäristöään korkeampi. Simunassa sijaitseva Kellavere mägi on vastaavasti 156 metriä ja 50 metriä korkea ja Väike-Maarjassa sijaitseva Ebavere mägi 146 metriä ja 30 metriä korkea. Rakkessa on myös 133 metriä korkea mäki. Nämä mäet ovat harjuja tai drumliineja.